text:
rado
-
Anti-Doping
Montserrat Rejoins Caribbean RADO
The Caribbean Regional Anti-Doping Organization (RADO) is pleased to announce Montserrat as its newest member. Montserrat’s application to rejoin Caribbean…Read More »
-
anti-doping news
Comision Anti-Dopahe cu charla
Comision Anti-Dopahe a tene charla riba e tema anti-doping Comision Anti-Doping di Aruba a continua cu su programa di charla…Read More »
-
anti-doping news
Prevencion di Dopahe
Prevencion di Dopahe den Deporte ta un topico mundial. Na Aruba tambe un comision tin alrededor di dos anja caba…Read More »
-
Anti-Doping
Patrick promoviendo Playing True
Presidente di Caribbean RADO, Sr. Patrick Werleman promoviendo e “Playing True” cu e WADA’s Athlete Outreach Team den e Weganan…Read More »
-
Anti-Doping
Patrick Werleman Presidente nobo di Caribbean RADO
Miembro di Comite Olimpico Arubano, Patrick Werleman eligi como e Presidente nobo di Caribbean RADO. Un noticia super positivo cu…Read More »
-
Anti-Doping
Aruba a completa tur criteria di WADA
Compliance Department of WADA a indica cu Aruba a completa tur criteria, prioridadnan y accionnan importante di e Corrective Action…Read More »
-
News
Charla Anti-doping
Comision Anti-doping a tene un charla di informacion pa e delegacion di Rosario 2019 Diamars anochi e Comision Anti-Doping a…Read More »
-
News
Exitoso seminario Anti-Doping
Exitoso Seminario Anti-Doping organisa pa COA hunto cu RADO y WADA. Den e fin di siman tras di lomba, Comite…Read More »
-
News
Chiara ta papia di Clean Athlete
Taekwondista Chiara Petrocchi ta duna su testimonio riba a tema anti-dopahe durante di e Seminario Internacional Anti-Doping na Aruba.Read More »
-
News
Chiara ta participa na seminario Anti-Dopahe
Atleta prospecto den taekwondo, Chiara Petrocchi a papia riba e importancia pa ta un atleta limpi esaki durante di e…Read More »


c: text/html

text:
Diamars mainta Parlamento di Aruba a trata e ley di “suppletoire begroting.” E ley aki ta duna Parlamento un bista con gobierno a usa e placa di presupuesto 2022. Durante e trato di e ley aki, Mansur duna di conoce su postura con e lo baha e gastonan di personeel di gobierno, si e tabata sinta den e stoel di minister. No ta prome biaha cu Mansur a expresa esaki. El a grita cu LMA mester wordo kita! Dicon? Pasobra esey lo dun’e un autoridad total pa haci y deshaci cu ambtenaarnan y profesionalnan cu ta traha pa nos dushi pais Aruba. Docentenan, cu ta duna les na scol, mama cu tatanan cu ta sirbi den diferente departamentonan crucial di nos pais, cu ta traha duro pa pone pan riba mesa y cria nan famia, hopi lo mester wordo kita segun pensamentonan y expresionnan haci di Mansur. Esaki ta e famoso vision di Mansur pa nos pais. Un miyonario sin sentimento pa e pueblo cu ta bastante indigna cu e ambtenaarnan di pais Aruba.
Miguel Mansur contra pa ambtenaar haya e 12.6% bek
Pesey no ta nada straño cu sr.Mansur, cu ta yama su mes un representante di pueblo, ta scoge pa masacra ambtenaarnan sin misericordia! Sr. Mansur a vota contra di e dunamento bek di e 5%, cual a wordo duna bek na ambtenaarnan na juli 2022, y tambe contra e 7.6% cu lo mester wordo duna bek na januari 2023. Mi no kier ni imagina kico Mansur lo haci si un dia e mester drenta gobierno di Aruba. Corda pueblo di Aruba, ma taha!
Miguel a pidi un lista di Ambtenaar
Adicionalmente, Mansur a pidi un lista di tur ambtenaarnan, durante di e reunion publico. Mansur kier wak e nombernan y e cantidad di ambtenaar cu tin den e aparato gubernamental, pa wak kende por wordo kita. Mansur a sigui elabora cu 1500 ambtenaar mester bai for di e aparato publico. Segun Mansur mester mandanan bai traha den e sector priva. Despues di un rato, e la reitera cu e kier haci esaki gradualmente. Na diferente ocasion mientras minister Xiomara Maduro tabata papia y menciona su nomber, Mansur a bisa tur e cosnan aki. Mansur cu no tin ningun experiencia den gobernacion awor kier bin pretende cu gobierno mester reduci e aparato gubernamental cu 1500 hende. Ta kende tur e lo kier kita, mirando e kier e lista di nombernan di tur ambtenaar?
Manera ma bisa biaha pasa; “Miguel, bo no ta trahando den un negoshi, ta cu hende gobierno ta traha. Hende cu tin famianan, gastonan, soñonan, metanan y luchanan. Kita LMA, exigi lista di ambtenaar, vota contra 12.6% pa ambtenaar, kita 1500 ambtenaar, esey ta bo solucion? No tin otro manera con pa acapara cu e problemanan di nos pais? Pueblo saca bo som!”
Si pueblo desea mas informacion di e articulo aki, contact mi na tel: 528-4639 of email mi na: marco.berlis@parlamento.aw / Bo parlamentario y sirbidor di pueblo na bo ordo semper!

robotstxt: allowed

filter: keep


text:
Mi ta haña jammer ku ta hende tin ku muri, pa tur hende realisa ku nos tin un problema serio ku agreshon den i rond di futbol na Korsou.
Tin agreshon tantu fisiko i verbal. Reflejo di komunidad nos ta haña tur kaminda, pero mester dil kune i no balota e situashon.
Ami a fluit mas ku 10 aña na Korsou. Semper tatin agreshon i nos ku ta refri semper a pidi pa traha riba e seguridad, pero semper a balota e situashon i semper a hasi lo minimo.
Algu asinaki no mag pasa mas. Un paar di aña pasa ami a tuma inisiativa pa bin ku ku.kampaña di T-SHIRT pa konsientisa tur hende pa stop ku agreshon kontra refri i agreshon general den nos futbol, paso nos ku ta refri a mire ta bin. A jega di pasa ku fanatiko a bin wega ku arma di kandela pa regel ku refri.
Mi spera ku esnan konserni bin huntu i bin ku un plan di seguridad i aplike na tur veld di futbol i otro fasilidadnan deportivo na Korsou.
E situashon ta serio no awe, pero basta aña.


text:
Trending Artist: MRaizz Interview
MRaizz no ta deskonosí den género musikal urban. Aktualmente su kolaborashon musikal ku Dibo D ta halando hopi atenshon. Raichel Martina, di 30 aña di edat, nase na Kòrsou ta un artista ku ta perseverá den e mundu di farándula lokal i su esfuersonan poko poko a bin ta duna resultado. MRaizz ta konosí pa produsí kolaborashonnan (Collabo) musikal hopi eksitoso, sinembargo ainda e ta buska un hit singular. Pero, definitivamente MRaizz ta un ehèmpel pa hopi; no ta deskurashá! Klik aki pa entrevista kompletu.


text:
Willemstad- COPA Airlines a anunsiá ku dia 5 di yüni 2021, nan lo reanudá buelonan entre Panamá i Kòrsou. Den promé instante lo tin 2 buelo pa siman entre aeropuerto Hato i aeropuerto Toucumen di Panamá.
COPA tin mas ku un aña ku nan no a bula pa Kòrsou. Promé ku e komienso di pandemia COPA tabata bula pa Kòrsou kasi diariamente. COPA ta ofresé hopi konekshon pa otro distinashon den Caribe, pero tambe Amerika Latina i Merka.
Segun ofisina di turismo di Kòrsou, COPA ta hunga un ròl importante pa e merkado brasilero. Hopi turista ta usa e aerolínea pa por yega Kòrsou. Brazil ta un merkado sumamente gradi pa e islanan ABC, i tin hopi sambuyadó den e pais.


text:
ORANJESTAD- Minister di Asuntonan Economico y Comunicacion Richard Arends a haya bishita di cortesia di e manager nobo di KLM pa Aruba, Boneiro, Corsou y Surnam sr. Cees Ursem. Despues di e reunion sr. Ursem a bisa cu e encuentro cu Minister Arends tabata bon. Nan a papia riba e desaroyonan economico di Aruba mescos tambe e desaroyonan den aviacion di e region.
Minister Arends tabata satisfecho con e prome contacto cu e manager nobo di KLM pa e islanan Caribense a bay. “KLM ta un partner strategico di gobierno di Aruba, no solamente pa loke ta e parti turistico, pero tambe den e parti di transporte y economia. KLM ta nos conexion cu Europa y nos conexion pa actividadnan economico cu Europa. Mescos cu otro partnernan strategico mi ta scucha nan preocupacionnan, esaki tambe tabata e caso cu KLM awe.”
Arends a recorda con prome cu Gabinete Mike Eman I a asumi su responsabilidad, KLM un compania cu tabatin 80 aña ta bula pa Aruba, a stop su vuelonan. “Asina cu Gabinete Mike Eman a sinta a bay den dialogo cu ehecutivonan di KLM. Y a base di esaki KLM a reanuda su vuelonan y a duna nos un opcion atrobe un conexion cu Europa. Awe nos a fortifica un biaha mas e relacion cu nos tin cu KLM. Nos a discuti e diferente plannan cu nos tin. Di mi parti e maneho economico pa loke ta trata e 4 topsectornan unda KLM por usa di nan cu transporte di persona y carga y di nan banda tambe wak con por reinforsas e conexionnan cu Aruba y e lasonan strategico cu nan tin aki nan.”
Na e momentonan aki Aruba tin un reto grandi pa loke ta e conexion entre e islanan. Minister a bisa cu KLM a bisa cu nan tin oido pa e problemanan aki. “Nan tey pa duna conseho y partner up cu nos pa tuma e decision corecto.” Arends a splica cu e pronosticonan economico ta hopi beneficioso. E aña aki ta premira un crecemento di 3.4%. “E añanan nos dilanti esaki ta keda e tendencia y mayoria ta danki na inversionnan priva manera e refineria y tambe den turismo. Turismo di Europa ta creciendo. Un mercado cu ATA ta invertiendo hopi aden. Esaki pa atrae turistanan mas afluente cu ta gasta mas. E ta un niche market tambe. Nos por a mira cu recientemente torneonan di golf a tuma lugar aki. Nos por haci uso di KLM pa loke ta e demanda di e turista Europeo.”


text:
Hopi cora tabata den exhibicion ora e invitadonan a yega Dolby Theatre na Hollywood, Los Angeles pa Oscar Awards 2022. Kristen Dunst, Amy Forsyth y e ganadora di Best Supporting Actress, Ariana DeBose, tabata entre e invitadonan cu a impresiona den e tononan no hopi diferente cu esun di e tapijt mes.
Despues di e evento cu capacidad limita aña pasa, diadomingo anochi e Academy Awards a bolbe cu tur su forsa. E red carpet a mustra tambe algo parecido manera den su miho glamour. Entre e looks mas dramatico tabata e shimis color esmeralda di Jean Paul Gautier cu Jada Pinkett Smith a luci. E shimis tambe di Maggie Gyllenhaal den diseño estilo columna structura teatralmente pa Schiaparelli y dorna cu blachi oro y cristal.
Sinembargo, e ceremonia di Oscar a mantene su reputacion como e evento di entrega di premio cu mas elegancia di Hollywood, y varios di e streanan miho bisti di e anochi a opta pa e glamour clasico. Rachel Zegler a impresiona cu un elegante shimis preto largo y e ganadora como miho actriz Jessica Chastain a bisti un shimis cu ta lombra den dos tono: brons y lavender. Mientras cu otro streanan a bisti den oro y plata, desde Lupita Nyong’o cu un shimis di Prada ta na Zendaya, cu un shimis di dos piesa di Valentino.


text:
Na Aruba nos por djis habri cranchi y bebe awa, WEB semper a produci un di e miho awa di cranchi na mundo y ta produci coriente tambe pa henter nos isla.
Tur caminda unda tin hende ta traha por pasa accident, cu resultado serio of tin ora cu poco suerte cu un resultado menos serio.
W.E.B. antes
E biaha aki nos lo dedica e parti di historia di Aruba na un candela feros na WEB, cu a sosode riba Diamars 8 di maart 1977.
Un dia manera tur dia, trabounan semper tabata tin, tin y lo tin ta andando na WEB pa produci awa pa henter Aruba.
BALASHI: Diamars den careda di 2’or y mey di merdia tres trahado a bay haci algun trabou di welder na e pipa di un tanki di azeta (fuel oil).
E tanki aki normalmente ta carga 8 mil ton di azeta y e dia aki e tabata como tres cuart yen. Mientras nan tabata welder un chispa a bula y a cende mesora un candela den e tanki di azeta aki.
weldermento di pipa
Mesora a bati alarma, pero un groot alarm, pa motibo cu ta trata di un candela riba un tanki di azeta (fuel oil). Mesora varios unidad di brandweer di Aruba a sali di kazerne bay direccion di WEB, tambe a pidi asistencia di brandweer di LAGO mirando cu e candela tabata hopi peligroso y tabata teme pa lo peor.
Den menos cu 15 minuut brandweer di Aruba y di LAGO a presenta y mesora a cuminsa cu e trabou di domina e candela pa e no expande. Varios unidad di polis tambe a presenta riba e tereno di WEB. Mirando e peliger, polis mesora a opta pa cera e caminda dilanti di WEB pa trafico. For di leu por a mira hopi huma saliendo for di riba e tanki.
Maske tabata teme pa un explosion, asina mes tres persona cu curason grandi y cu hopi curashi a dicidi di subi riba e tanki aki, pa asina dirigi e bomberonan unda nan mester spuit awa pa tene e tanki friu mientras tabata wardando riba e truck di brandweer carga cu foam. E tres personanan tabata Chin Harms, Fire Chief di Brandweer di LAGO, acompaña pa recherche Paskel y Mr. Buurman di WEB.
Chin Harms, Recherche Paskel y Buurman riba e tanki ta dirigiendo e bomberonan unda pa spuit awa
Na momento cu e truck di Foam a yega a mescla esaki cu awa y a cuminsa spuit e tanki. Aparentemente esaki y e azeta cayente a forma un steam, e pression a bira dimas y e tanki a explota, causando cu e parti ariba di e tanki a scheur, hopi azeta a cuminsa spuit for di ariba e tanki, esaki a sosode net na momento cu e tres personanan cu tabata riba e tanki tabata bahando for di e tanki, cu consecuencia cu tur tres a haya un baño di pia te cabes di azeta.
Despues di e explosion e parti ariba di e tanki a scheur y a spuit un gran cantidad di azeta.
Director di WEB di e tempo ey, Sr. Chenco Yarzagaray tambe a yega na e sitio y e la splica cu normalmente e azeta aki su temperatura ta entre 120 pa 130 grado Celcius.
Na momento cu e tres personanan tabata baña na azeta
E tres personanan cu a haya e baño di azeta tabata tin hopi suerte, paso e awa cu scuma cu a spuit a fria e azeta y nan no kima. Tur tres a wordo transporta pa hospital pa observacion.
E azeta a spuit susha un truck nobo di WEB cu tabata para poco cerca.
E azeta a spuit cu hopi forsa for di riba e tanki y a susha e switchyard di 60 mil volt, mesora a opta pa kita coriente di e switchyard pa haci esaki mesora limpi.
Azeta a spuit basha riba e switchyard
E candela a keda completamente combati bou mando di Ing. J. Lopez, kende e tempo ey tabata opperbrandmeester, hunto cu e brandweer di LAGO, bou mando di Fire Chief di e tempo ey Chin Harms.
Na e sitio tabata presente e hefe interino di W.E.B., Ing. Oei, kende na prome instante cu e la wordo avisa di e candela, e la tuma contacto di biaha cu Polis y tambe mesora a pidi asistencia di brandweer di LAGO.
Comisario Interino di Polis di e tempo ey Sr. Remie Zaandam, Officier van Justitie di e tempo ey mr. Arps y tambe Deputado Ing. Roland Lacle kende tabata e deputado di WEB e momento ey, tambe a presenta hopi liher na e sitio y tabata papiando cu autoridadnan.
Diputado di e tempo ey di WEB, Ing. Roland Lacle papiando cu autoridad presente na e sitio
Despues cu e candela a keda domina y combati, brandweer a keda na e sitio pa cada rato muha e tanki y a keda standby te pa su mayan mainta 8’or. Un gran parti di Aruba a keda te den oranan di anochi sin coriente, pa motibo cu trabounan di limpiesa riba e switchyard mester a tuma lugar.
E azeta cu tabata tin ainda den e tanki a wordo gepomp di biaha pa un otro tanki, pa asina evita cu e bira duro y no lo sirbi mas.
E tanki a wordo saca for di servicio, pa limpiesa y despues lo mester a drecha esaki pa e lo por wordo uza back.
Varios Fuente entre otro: Amigoe di Curacao/Prome


text:
Diabierna ultimo, Parlamento den su constelacion nobo den un reunion publico, a atende cu tres punto di agenda relaciona cu nombracion oficial di miembronan di Gabinete Wever-Croes II. Na e ocasion aki miembro di fraccion di AVP, Ryçond Santos do Nascimento, a mustra riba e tareanan di Parlamento: traha ley y controla. El a mustra cu representantenan di Pueblo tin e responsabilidad y obligacion pa controla cada decision di gobierno, incluso nombracion di minister. P’esey e ta cuestiona e postura di tanto lider di fraccion di MEP como lider di fraccion di RAIZ cu ta neglisha nan tarea di control y ta duna ciegamente nan sosten na ministernan cu formador a propone na Gobernador. Nan no a pidi pa wak niun documento pa sikiera controla pa nan mes cu no tin conflicto di interes of cualkier otro issue cu lo por trece duda den integridad di gobierno. Segun Santos do Nascimento e lidernan di coalicion kier sconde tras di e palabra ‘profesionalismo’, violando di e manera aki nan obligacion profesional di controla y asina violando e profesionalismo cu un parlamentario berdadero mester tin. MEP y RAIZ ta haci comosifuera cu e ministernan a sali for di e proceso di screening ‘met vlag en wimpel’ y sin ningun obhecion sin sikiera mira pa nan mes kico e rapportnan di Veiligheidsdienst, DIMP y OM ta bisa. Nan kier sconde tras di confidencialidad di e documentonan aki, mientras nan sa cu Parlamento por pidi e candidatonan pa minister nan colaboracion pa cu nan Curriculum Vitae y e documentonan cu ta revela nan comportacion fiscal, nan antecedentenan penal como tambe nan posicion pa cu siguridad nacional.
Ta parce cu e fraccionnan cu ta sostene gobierno no ta compronde e funcion di e libertad di expresion, e libertad di prensa y muy en particular e derecho di parlamento pa haci pregunta.
E derechonan aki no ta pa insulta y rebaha otro, pero hustamente pa nos ta critico y cuestiona y controla autoridadnan. Esey ta bo trabou como parlamentario: controla.
Parlamentario Ryçond Santos do Nascimento a enfatisa cu no por tin un confiansa ciego den autoridadnan ni institutonan. P’esey ora cu bo bay cerca hues y bo no ta di acuerdo, bo por bay Corte Superior y si bo no ta di acuerdo cu Corte Superior, bo por bay Casacion y ora cu bo no ta di acuerdo cu Casacion, den cierto instancia bo por bay na nivel internacional. Punto di salido di henter e sistema aki ta un ciudadano ta consciente y critico. Aki parlamentario di AVP a mustra riba un carta fecha dia 28 di oktober 2020 cu ex-Presidente di Parlamento, Ady Thijsen, a dirigi na Gobernado. Den e carta Thijsen ta reconoce por escrito e invalidez di e mocion di desconfianza contra minister Marisol Lopez-Trompa pa motibo di falta di quorum. Ta hustamente pa motibo cu huristanan y expertonan, manera Santos do Nascimento mes, a crea un presion enorme contra ilegalidad di e mocion cu awe nos tin e carta aki caminda señor Thijsen a reconoce cu e mocion nunca a ser adopta. Ta di lamenta cu te awe fraccion di MEP ta keda malinforma Pueblo y ofusca e hechonan. Pero e sucedido ta keda ilustra e importancia pa parlamentarionan tuma tan tarea di controla na serio. Parlamento no mag di firma ningun ‘blanco cheque’ y parlamentarionan no mag di denigra Parlamento den un ‘stempelparlement’.


text:
Den un Cas di Cultura completamente yen cu fanaticonan grandi y chikito
Diabierna cu a pasa, Minister Xiomara Maduro di Cultura, den nomber di Gobierno di Aruba, un duna un reconocemento na Janiro ‘Ataniro’ Eisden en conexion cu su 30 añanan den farandula.
Tabata un anochi unico cu a hiba tur esnan presente bek den tempo. E anochi a cuminsa cu un documentario cu a conta di con Janiro a cuminsa y tambe a ilustra tur esnan cu a contribui na formacion di e artista cu e ta awe. Despues a sigui cu Popcorn Dancers cu a baila riba diferente cantica di Janiro, sigui pa un sketch di Gang di Arte. Entre e presentacion nan aki, minister Maduro a tuma un momento pa subi e tarima di Cas di Cultura pa asina entrega un reconocemento na Janiro Eisden cu tin 30 aña den farandula, cantando canticanan den nos dushi idioma di Papiamento. Minister Maduro a elogia ‘Ataniro’ pa su forma di rima, di canta pero tambe pa su contribucion valioso na nos lenga materno. E anochi a finalisa cu un concierto di ‘Ataniro’ caminda cu el’a presenta su canticanan di mas conoci, dunando e publico nostalgia di canticanan cu tabata hit durante ultimo 30 aña.
Minister Maduro ta gradici Departamento di Cultura y tur esnan cu a contribui na e anochi aki y cu a haci’e uno unico yena cu creatividad, pero mas importante, dunando honor na un artista cu sin duda tin un aporte grandi na e arte di musica cu ta parti di nos cultura.


text:
Un submarino hapones a boks contra un barco comercial, ora cu e tabata purba di sali for di e superficie na e costa di e pais den Pacifico, asina funcionario di gobierno a bisa. Tres miembro di tripulacion di submarino Soryu di Forza di autodefensa maritimo a sufri heridanan leves.
Submarino primero de su clase
E Soryu, poni na servicio na 2009, ta e prome di su clase di submarino hapones di propulsion electrico y diesel. E ta pisa in 3000 tonelada y tin un tripulacion di 65 persona. Ministerio di defensa a bisa cu ekipo di comunicacion di e submarino tambe a daña, aunke ta den condicion pa opera.
Minister di defensa, Nobuo Kishi a bisa cu Soryu a rasca e casco di e barco ora e tabata saliendo. “Ta extremadamente lamentabel cu e submarino MSDF a boks contra un barco comercial.” E barco comercial, Ocean Artemis registra na Hong Kong, a no a informa daño.
Bradley Martin, analista di Rand Corp y ex-capitan di Marina di Merca, kende a analisa imagen di daño a bisa cu impacto a restringui capacidad di submarino. “Mi no lo yame daño menor, e submarino no por sumergi, ni comunica”, Martin a bisa CNN.


text:
Kralendijk- Awe Eerste Kamer a aprobá e lei medidanan merkado di bibienda pa hür Hulanda Karibense pa Boneiru. E lei ta sòru pa un komishon di hür ku ta asistí ora di disputa, hür transparente i kompensashon di hür pa hürdó ku entrada abou.
Dor di introdusí e asina yama ‘woonwaarderingsstelsel’ (sistema di punto) komo kuadro di evaluashon pa bibienda pa hür, por averiguá si e hür ku ta pidi ta adekuá pa e bibienda ku ta ofresé. Hürdó i propietario por presentá disputa na e komishon di hür: un organisashon imparsial ku ta duna konseho i por tuma un desishon ku bo ta mará na dje.
Kompensashon di hür
E gastunan pa biba na Hulanda Karibense ta haltu. Redusí esaki supstansialmente ta kontribuí na un situashon di entrada mihó pa e habitantenan di Boneiru. Introdukshon di e lei ta permití mehorashon di e kompensashon di hür den e sektor di hür sosial pa personanan ku entrada abou. Esaki ta nifiká ku tin ku gasta ménos di e entrada na gastunan pa biba. Pa e sektor di hür privá ainda ta investigando e medida aki. Ta paga e propietario e kompensashon di hür, ku na su turno ta kobra un preis di hür mas abou.
Sint Euatatius i Saba
E lei lo ta na vigor pa Sint Eustatius i Saba tambe, manera ku elaborá regulashonnan lokal pa un ‘woonwaarderingstelsel’ (sistema di punto) i un komishon di hür (ordenansanan di isla). Riba 19 di aprel 2017 a publiká e lei original merkado di bibienda pa hür Hulanda Karibense den e korant di estado i awor dor di e kambio di lei aprobá por introdusí esaki.


text:
Gabinete Wever Croes desde cu a drenta gobierno a percura pa su hende nan ta central. Den e momento di crisis e hende ta central no solamente su salubridad, pero tambe den e parti finansiero y siguridad cu tambe ta hunga un rol na e momentonan aki.
Lo busca e fondonan nesesario pa stabilisa nos Pais.
Gabinete Wever Croes desde cu a drenta gobierno a percura pa su hende nan ta central. Den e momento di crisis e hende ta central no solamente su salubridad, pero tambe den e parti finansiero y siguridad cu tambe ta hunga un rol na e momentonan aki.


text:
Aruba unda nos ta bay? Dictadura hamas! Gobierno, ministernan hala atencion di boso hendenan! Ata e prueba!
4 thoughts on “Gobierno ta cambiando democracia pa dictadura? Practicanan di censura tumando lugar door di coordinadornan di gobierno!”
-
Chupador di gobierno carty bo mes twt trahapa 24 ora conjo bobo ridiculo
-
Chupador di gobierno carty bo mes twt trahapa 24 ora conjo bobo ridiculo hahaha
-
Mayoria ta of tawata ku prensa . Esey ta nos nivel di prensa . We have to live with it . Te ora ku un gobierno no doblega y drecha nivel .
-
What were they all doing there ? Kind of strange. They have something to hide for sure
-
Nos tur mester na cuminsa busca dios nos ta den grave problema door di pandemia mester stop di crea panico mas aun corda e yuinan no por laganan desempara pa futuro !


text:
Ayera Ministerio Publico a tuma nota di un noticia cu a wordo publica e siman aki pa of den nomber di señor Dave Holloway, tata di Natalee Holloway. Posiblemente lo ta trata di restonan di wesonan humano, cu a wordo haya na Aruba y cu lo ta di interes relaciona cu desaparicion di Natalee Holloway.
En conexion cu e informacion procedente di señor Holloway, Cuerpo Policial di Aruba a haci investigacion e aña aki bao guia di Ministerio Publico di Aruba.
Durante e investigacion aki di Polis den un area cu señor Holloway a indica den e informacion cu el a entrega, no a wordo haya restonan di wesonan humano.
Aparentamente na e momento aki, atrobe informacion a wordo publica pa of den nomber di señor Holloway tocante resultadonan di un investigacion haci na Aruba. Sinembargo, actualmente no ta conoci na Ministerio Publico of na Polis, hechonan nobo of circumstancianan nobo relaciona cu hayazgonan di weso, cu a wordo investiga of mester wordo investiga. Si en caso hechonan nobo of circumstancianan nobo surgi den futuro, lo haci investigacion serio di esakinan.
Esaki mas cu claro ta conta pa tur caso di desaparicion di un persona.


text:
Jeffrey Kelly kier sigui manipula mente di pueblo pa loke tabata e situacion di turismo na 2009
Ta parce cu mas e dianan ta acercando pa cu e fecha di eleccion di 22 di September, mas desespera e politiconan di AVP ta bira y un di e politiconan aki ta esun cu na 2013 a haya un cabey boto pa drenta Parlamento, esta sr. Jeffrey Kelly. Den un comunicado di prensa el a trece un gran cantidad di manipulacion y mentira padilanti tratando di impresiona su lider y p’asina e por logra haya su postulacion riba lista di AVP pa e eleccion venidero. Ta increibel con e homber aki tin e pudor pa trece padilanti den un comunicado di prensa cu tin “un diferencia grandi y notabel entre 8 aña di gobierno di AVP y esun di MEP”.
Cifranan positivo na 2009
Sr. Kelly a declara entre otro cu na 2009 su partido AVP a haya nos turismo den decadencia, laga atras pa gobierno di MEP. Pa contradeci e mentira aki, partido MEP ta presenta un tabel den cual por mira e desaroyo di e cifranan di turismo entre 2001 y 2009, esta durante e 8 aña di gobierno di MEP. Nos por mira cu durante di e periodo aki e cantidad di turistanan stay-over a aumenta cu 17%, e cantidad di turistanan crucero a aumenta cu 25% y e entradanan cu a ricibi di e turistanan a aumenta tambe cu casi 50%. Mirando tur e cifranan positivo aki laga atras pa e gobierno di MEP, siguramente no por papia di decadencia den nos turismo! Ta pesey como maestro di scol sr. Kelly lo mester por interpreta tur e cifranan aki tambe y realisa cu ningun momento so e situacion di nos turismo tabata den decadencia na 2009 y esaki compara cu 2001. Si sr. Kelly tin otro cifra, lo e mester trece esakinan padilanti y stop cu su manipulacion, mentira y tiramento di para!
Carnival Cruise Lines
Tambe sr. Kelly den su acto di desesperacion a trece padilanti cu Carnival Cruises a bay for di Aruba durante gobierno di MEP. Esaki ta un mentira flagrante ya cu tin tur prueba pa mustra cu desde 29 di juli 2009 tur cos tabata regla pa e gobierno anterior, esta Gabinete Oduber IV pa yegada di Carnival Cruises pa Aruba. E tempo ey e Director di Port Operations di Carnival Cruise Lines, sr. Tringale a declara cu Carnival Cruise Lines lo bolbe cu e ruta di ‘deep south’ durante e periodo di 2010-2011. Alavez e schema di e 15 viahenan di Carnival Miracle pa Aruba a ser presenta, indicando dia y ora di yegada y salida di e barconan aki. Pues aki por mira claramente tambe cu sr. Kelly a pega cu e mesun malesa di gañamento di su lider.
Schiphol Groep
Y pa keda riba e topico di turismo lo ta bon pa sr. Kelly informa su mes y realisa cu tabata e gobierno di MEP cu a trece Schiphol Groep Aruba y cual grupo te cu awor a maneha nos Aeropuerto den forma profesional. Sr. Kelly no ta corda con e tempo ey e politiconan di AVP a demoniza Schiphol Group y con nan a expresa nan mes den forma denigrante contra e compania Hulandes, bisando entre otro cu MEP a bende Aruba cu Hulanda na prijs di baca flaco? Awe cu orguyo partido MEP ta mira con e gobierno di AVP a brasa e grupo aki y tambe no a kibra e contract cu Schiphol Group, pero alcontrario a extende esaki cu hopi aña mas. Awe nos tur ta contento, ya cu un y tur den nos comunidad ta gana cu presencia di Schiphol Group na Aruba y ta mira e frutanan cu e grupo aki ta laga atras. Esaki tabata danki na e vision y determinacion di partido MEP y cual sr. Kelly no mester ignora.


text:
Kralendijk- Un grupo di empleado di Selibon N.V. ta #BONBAKUNÁ for di e siman ku ta tras di lomba. E trahadónan a pasa nan di dos angua kontra corona na Kompleho Deportivo Jorge Nicolaas. Empresa, ofisina i organisashon ku ke pasa angua komo grupo, por registrá na 0800 0900.
Nan por duna di konosé tambe si nan ke pa saka un portrèt di e grupo despues di a bakuná.
Mas spit
Den simannan benidero departamento di Salubridat Públiko ke bakuná mas tantu hende posibel na Boneiru. E siman akí ta posibel pa pasa angua sin traha sita na Kompleho Deportivo Jorge Nicolaas di djaluna te ku djabièrnè di 17:30 – 19:30 or. Na Fundashon Mariadal por pasa angua sin traha sita di djaluna te ku djabièrnè di 09:00-14:00. Di 19 te ku 30 di aprel ta posibel tambe pa pasa angua kontra corona sin traha sita na sentro di bario na Amboina, Antriol, Nort’i Saliña, Tera Cora. Na Rincon habitantenan por pasa angua sin sita djárason.


text:
Detenshon pa intento di ladronisia i maltrato.
KOMUNIKADO DI PRENSA 401 / 2020
12 òktober 2020
Detenshon pa intento di ladronisia i maltrato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku un investigashon relashoná ku un kaso di intento di ladronisia i maltrato,
kometé dia 16 di sèptèmber último, polis a detené un hòmber.
Djaluna 12 di òktober 2020 alrededor di 11.15 or, riba Òrdu di Ministerio Públiko, personal
di Warda di Polis Barber a detené e hòmber T.C.M. nasé na Kòrsou di 71 aña di edat.
Detenshon a tuma lugá na su kas den área di Lagun.
Riba e dia en kestion, na e lugá di stashoná outo na Kenepa Grandi, e sospechoso T. mester
a kibra den un outo di algun turista.
Dado momento un di e turistanan a bai na e outo pa kue algun artíkulo i a topa ku e
sospechoso ta buskando den e outo. Einan e turista a purba di tene e hòmber aki, pero
esaki mester a push’é ku forsa. Debí na esaki e turista a keda heridá.
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon.


text:
Diamars 12 di Juni 2018 a tuma lugar na CDFF e inicio di e playoff di Aruba su Futbol Division Menor 2017-2018. Caminda cu a topa otro Britannia cu a clasifica como number uno contra di RCS cu a clasifica number dos riba tabla di posicion. Gol nan di Britannia a wordo anota pa Jose Sophia 2x i Wesley Illes 3x.
Division Menor
Britannia ta gana RCS 5-0 den inicio di Playoff Division Menor
More in Division Menor
-
RCA contra Bubali ta keda den un empate na cero gol
Diamars 12 di juni 2018 a inicia e playoff division menor , caminda cu den...
-
Dakota y RCA ta parti punto Division Menor
Diabierna 4 di mei 2018 a tuma lugar riba tereno di Dakota e wega entre...
-
Cu Hattrick di Wesley Illes Britannia ta gana di Riverplate 11-0 Division Menor
Diabierna 20 di april 2018 den Compleho Deportivo Franklin Bareño na Piedra Plat a...


text:
Minister Ruthmilda Larmonie a bishitá St. Antonius College durante e siman di ban lesa
Publiká riba 03 Novèmber 2021
Durante di e siman di ban lesa, mi a bishitá St. Antonius College i a pasa un ratu plasentero huntu ku e hobennan.
Nos a lesa buki un ratu huntu i mi por a mira e interes i motivashon ku nos hobennan tin pa lesa buki i siña mas. Tambe mi por a skucha di nan kiko nan aspirashon nan ta ora nan bira grandi.
E ta sumamente importante pa nos krea ambiente nan sano pa nos muchanan i hobennan por prosperá. Komo Minister di Desaroyo sosial, Labor i Bienestar lo mi sigui traha duru pa nos muchanan por tin un futuro briante.


text:
Sint Maarten ta baya pa bin bek y empata cu Boneiro 2-2 den Grupo A di Liga C den Concacaf Nations League na Stadion Rignaal Jean Francisca na Willemstad, Curacao. Esaki tabata e prome biaha cu e dos ekiponan aki ta topa otra den Nations League.
Den e prome partido di Grupo A, Boneiro a gana Turks and Caicos 4-1, y nan ta cuminsa den mesun forma durante e partido aki. Ayrton Cicilia cu a anota un hat trick den e partido menciona, ta duna Jonathan Libania un assistencia pa anota e prome gol di e partido 9 minuut. Boneiro ta anota e di dos gol den di 18 minuut, ora cu Cicilia ta pasa e bala pa Quincy Hoeve duna Boneiro e ventaha 2-0.
Sint Maarten su hungadornan no ta rindi, y den di 27 minuut Elmer De Vries ta manda un cruse for di banda drechi di field cu Ties Kerssies ta cabesa den gol, 2-1 y nos tin wega.
Solamente 5 minuut despues, capitan Kay Gerritsen ta manda un tiro liber den area penal cu Quincy Hoeve no por a haci mucho cu ne y ta bay den gol como un auto-gol.


text:
Zomer di 1989. Un par di shen studiante universitario a yega for di vários parti di Merka na e ‘campus’ di Hofstra University na Long Island (New York) den preparashon promé ku sali pa diferente pais Afrikano pa hasi trabou boluntario durante 3 luna. E fasilitadó a bisa ku nos mester “eliminá peso inesesario.” Peso mental kousá pa nos prehuisionan ku lo stroba nos èksperensia. Peso material ya ku por a biaha ku solamente un tas di lomba. Mester a hasi eskoho konsiderando ku lo a bai lugánan sin awa potabel, koriente, ni sikiera toilet mientras mester a laga lugá pa remedi, angua sterelisá, kos pa purifiká awa. Einan mi a bira un minimalista.
Un minimalista ta rechasá lokual ta inesesario i ku no ta trese balor agregá. Kon esei ta tradusí den mi bida? Mi no tin hoya, oloshi i tur dia mi ta bisti e mesun sapatu, mesun tipo di ‘jeans’ pretu. Den kas no tin yen “kos di prònk” pero espasio habrí i algun dekorashon minimalista. Un sentimentu di liberashon den un mundu di akumulá mas i mas kos, kumpra outo luho, traha kas mas grandi, ora no tin espasio sufisiente ta kumpra ‘containers’ i ta hür espasio pa warda kos. Nos hamber pa mas kos aparentemente nunka ta keda satisfasé
Tradishonalmente nos ta hasi nos mes e promesa di kambia bida den aña nobo. Mi ta proponé konsiderá minimalismo, eliminá kos inesesario ku no tin balor agregá. Esaki ta bai skapabo hopi plaka mensualmente, plaka ku bo por usa pa paga bo debenan di a biba riba bo forsa. Plaka ta bin liber pa inbertí den èksperiensia signivativo pa bo i krea felisidat duradero. Kisas mas importante, minimalismo ta kontribuí na libertat, probablemente e balor mas importante èksistente.
Willemstad, Kòrsou


text:
Un biaha mas ta hopi cla cu Instituto Medico San Nicolas (ImSan) ta un hospital oficial para riba su pia, cu tin su maneho exitoso te cu ta sperando un reconosimento internacional. Un hospital cu por sigi desaroya su mes brindando servicio na tur ciudadano di nos isla. Bisando esaki ta obvio, un biaha mas, cu un fusion entre e dos hospitalnan, tuma over ImSan bou di e capa di Horacio Oduber Hospital (HOH), no ta e caminda cu nos tin cu bay.
Pa prome ImSan ta un orguyo pa Aruba y sigur tambe pe districto di San Nicolas. E tabata un esfuerso di hopi aña pa por a logra yega unda ImSan ta awe. No ta husto pa esnan cu no tabata envolvi den e lucha aki bin tuma over maneho di un proyecto awo cu e ta exitoso.
Di dos, hendenan di pariba di brug poco poco ta hayando un cuido y servicio medico mas miho, e risico tey cu si e wordo tuma over door di HOH e accento atrobe lo cai pabow y e hendenan di pariba lo perde e servicio. No ta necesario paso e colaboracion entre e dos hospitalnan riba nivel operacional ta bayendo bon. ImSan ta brinda servicio y tin aparatonan ultra moderno cu HOH no tin y vice versa.
Por ultimo, HOH mes pa hopi decada ta luchando pa mehora nan maneho financiero y interno, mientras cu ImSan a registra unicamente logronan exitoso, un tras di otro. Concluyendo no tin ningun indicacion cu mando di HOH ta esun indica pa tuma over ImSan. Si nos kier papia di e topico di fusion kisas nos mester bolter e y papia pa ImSan tuma over HOH.
Palabranan di pabien na Dr. Joel Rajnherc y su ekipo di IMSAN cu ta trahando cu amor, dedicacion y pasion pa tur pashent cu ta bishita ImSan, ja caba 500 pashent cu a ricibi e trato di radio terapia. Danki na nos minister di salubridad publico Dangui Oduber pa persevera riba e vision di ex-minister Booshi Wever pa trece un hospital parti pariba di Aruba.


text:
Lucien cu record personal
E atleta a baha su tempo cu mas di 10 minuut
Lucien Peterson ta baha su tempo cu mas di 10 minuut aki na Rosario
Awe a toka turno na Lucien Peterson pa representa Aruba den e competencia di Open Water aki na Rosario
Den e awanan di La Florida, Lucien a inicia contra 19 diferente atleta. E atleta hoben a competi den e 5km di Open Water. Lucien a hasi un bon presentacion y a termina cu un tremendo tempo di 1ora y 2 min. Lucien su record personal na Aruba tawata di 1ora y 14min. Asina nos por wak cu Lucien a drecha su tempo cu mas di 10min aki na Rosario.
Coach Davy Bisslik ta super orquyoso di Lucien y sigur nos lo scucha mas di e atleta aki.


text:
Ministerio konserní
Hustisia
Promé Minister / Minister di Hustisia Gilmar Pisas presente na konmemorashon 50 hubileo di damanan pionero di Kuerpo Polisial
Publiká riba 15 Novèmber 2021
Willemstad – Promé Minister / Minister di Hustisia Gilmar Pisas a keda invitá na konmemorashon 50 hubileo di damanan pionero di Kuerpo Polisial (KPC) dia 15 di novèmber 2021 na Archivo Nashonal.
Dia 15 di novèmber 1971 a akontesé un akto históriko na Kòrsou.
Pa promé biaha a pèrmití hende muhé pa forma parti di Kuerpo Polisial di nos Pais.
E damanan aki a habri kaminda pa e ser hende muhé den nos komunidat por ehersé labor den funshonnan ku tabata solamente reservá pa hende hòmber.
Dia 15 di novèmber 2021 a konmemorá e 50 aniversario di e echo históriko aki.
Den kuadro di esaki, apesar ku no por a selebrá e húbilo manera tabata deseá, tòg a opta pa konmemorá e fecha importante aki ku un Santu Sakrifisio di Misa, siguí pa un eksibishon kòrtiku pa e invitadonan na Archivo Nashonal.
Entre e invitadonan tabatin nos Gobernadó sra. Lucille George-Wout, Presidente di Parlamento sra. Charetti America-Francisca i nos Promé Minister sr. Gilmar Pisas.
Promé Minister tabata hopi kontentu di por a mira tur e damanan pionero aki di Kuerpo Polisial un biaha mas di aserka.
Ministerio konserní:
Hustisia


text:
Publiká riba 28 Mart 2022
Willemstad – Resientemente Minister di Desaroyo Ekonómiko a reuní ku representantenan di e kadena di importadónan (BVCA), supermerkadonan (SUVECO), CPA, CPS i tambe profeshonalnan di Ministerio di Desaroyo Ekonómiko (MEO) pa asina garantisá ku por keda suministrá komestibel i kuminda na Kòrsou durante di e temporada di krísis okashoná pa e situashon di krisis i geo-polítika na nivel mundial.
Relashoná ku esaki CPA riba petishon di Minister Cijntje a hasi uso di su kontaktonan pa a logra ku e liña di CMA-CGM a charter un barku pa por trese kònteinernan destina pa Kòrsou ku ya tabatin kasi 2 luna pegá na Jamaica. E promé lote di 106 kònteiner a yega Kòrsou den e wikènt 26-27 di mart último.
Mas aleu a logra tambe ku e liña menshoná lo re- establesé e konekshon di karga semanalmente atrobe. Pa motibu di skarsedat di barku esaki a ser interumpí den e último dos lunanan. Aparte di CMA-CGM tambe esfuerso ta wordu hasi ku e diferente otro liñanan di barku di kontenedor ku ta duna servisio na nos pais manera Seatrade. Di e forma aki Minister di Desaroyo Ekonómiko, Ruisandro Cijntje, ta kumpliendo ku su meta pa por garantisá seguridat di aksesibilidat di alimento pa komunidat di Kòrsou.
Minister Ruisandro Cijntje, lo presentá riba término kòrtiku un plan di kontigensia pa garantisá siguridat di alimento, si mester resultá ku e konflikto geo-polítiko kousa eskases. Minister a reuní ku tur ministerionan konserní I ta deliñando un strategia pa pèrkurá suministro di komestibel I kombustibel pa nos pais.
Minister di Desaroyo Ekonómiko a duna su ministerio tarea pa drenta den kontakto ku proveëdornan i Gobièrnunan den regionmanera por ehèmpel Colombia, Brasil i otro merkadonan pa asina por suavisá nos dependendensia di Oropa.
Un otro akshon riba término kòrtiku di e Minister huntu ku tur e stakeholdersnan envolví ta pa yega na palabrashonnan ku mester resultá den optimalisashon di e kadena logístiko. Esaki lo mester kontribuí na un situashon bentahoso pa tur e stakeholdersnan i tambe pa e pueblo di Kòrsou.
Riba término mediano lo bini ku sugerensianan pa por fasilitá empresanan den e área di agrikultura pa alsa nan produkshon. Esaki lo tuma lugá den koperashon ku Minister di Salubridat, Naturalesa i Medio Ambiente, ku e meta pa oumentá e seguridat di alimento na Kòrsou.
Minister di Desaroyo Ekonómiko mediante di e komunikado aki, ta informá nos pueblo ku aktualmente no tin eskases i ku pueblo por ta trankil mirando e esfuersonan grandi ku ta hasiendo pa evitá esaki.


text:
Kralendijk – Den un forma ameno gezaghèber Edison Rijna djaluna a presentá na e edifisio di APEM pa gradisí e militarnan ku nan bishita i tur loke nan a hasi boluntariamente pa komunidat Boneriano.
Gezaghebber a gradisí tambe mayor Marcel Krul pa tur e aña nan ku e ta bin Boneiru pa ehersisio militar i aportá na aktividatnan boluntario pa nos isla, Mayor Marcel Krul ta regresá Hulanda pa bai okupá su mes ku un reto nobo.
Pa e okashon aki gezaghebber Edison Rijna a entrega mayor Krul un rekuerdo pa e por keda rekordá Boneiru. Mayor Krul a keda elogiá pa e trabounan ku ela hasi den tim di krísis. Kapitan Joost Rump na su turno a entrega gezaghèber un rekuerdo i a gradisí gezaghebber pa tur loke su persona a hasi pa e militarnan aki na Boneiru.


text:
ORANJESTAD – Tabata reina un entusiasmo grandi bou habitantenan di e bario Roncado na Paradera despues cu Roberto Lejuez a cende e prome luz LED di caya. Bou aplauso el a baha for di e vehiculo di ELMAR unda el a wordo ricibi pa Prome Minister Mike Eman, iniciador di e programa Luz den Bario.
Siman pasa luz a yega na un otro bario di Aruba, danki na e maneho di Gabinete Mike Eman II di cambia tur luz di caya pa LED, cu ta uno mas eficiente y ta baha e gastonan. “Enbes cu nos ta paga menos placa na ELMAR pa e coriente di luz di caya, nos a mantene e presupuesto ey y pone puntonan di iluminacion nobo den barionan cu ta biba den scuridad, manera Roncado,” Eman a splica e habitantenan presente.
Habitante Stanley Nieuwkerk tabata hopi contento cu e luz den bario di Roncado y a gradici e mandatario den nomber di e habitantenan. “MinPres masha danki. Hopi danki pa bin den nos bario, danki pa e luz cu nos tabatin hopi mester di dje door di e scuridad aki. Awo nos por cuminsa cana anochi tambe. Nos ta hopi contento di berdad”. Na mesun momento el a entrega un peticion di e habitantenan di e bario na Prome Minister Eman. Esaki ta un peticion pa pone asfalt den e caminda di tera cu ta pasa den e bario di Roncado. Ya caba, segun Nieuwkerk, a yega di haci un peticion similar na un otro Gobierno, pero ta spera cu awo nan peticion lo bira realidad. “Nos ta masha agradecido, y nos sa cu trabou tin y ainda falta. E luz tabata un sorpresa, pero hopi agradecido. Sigui haci e bon trabou,” Nieuwkerk a bisa.
Habitantenan manera Elizabeth Roja y Roberto Lejuez a expresa nan felicidad pa yegada di luz. “Mi ta hopi contento pasobra a wordo priminti cu nos lo haya luz y el a yega. Awo nos ta spera riba e asfalt. Nos sa cu e por tarda un rato, pero nos ta haye si. Nos ta sigui confia riba e partido berde.” Roberto Lejuez di su banda a bisa cu e mes tin 8 aña bibando ey y ta danki cu e bisiñanan ta pega cu otro, cu e scuridad por a wordo wanta. “Awor cu luz esaki ta mehora e calidad di bida di tur esnan bibando eybanda.”
Prome Minister Mike Eman a bisa e habitantenan cu e luz pa bario ta un obligacion di Gobierno, pero cu e ta contento cu ora nan cumpli cu un obligacion, esaki ta wordo aprecia. “Danki pa bini hunto awe nochi pa nos celebra e momento aki,” el a bisa e publico presente. “Nos prioridad ta pa mira con nos por trece un miho calidad di bida den tur bario di Aruba.” El a papia di e diferente proyectonan cu a haci pa barionan manera luz, troittoir, mini cancha deportivo, asfalt, verkeersdrempel, embeyecemento di area, infrastructura y mucho mas.


text:
Eskudo di Kòrsou
E Eskudo di Kòrsou ta un símbolo ofisial di pais Kòrsou ku ta representá su pasado, presente i futuro. Dia 24 di yüli 1964 e eskudo a wòrdu aprobá dor di Konseho insular di Kòrsou.
Deskripshon[editá | editá fuente]
E eskudo ta partí den dos parti igual ku un liña vertikal i ariba tin un korona. Meimei di e eskudo mes tin un eskudo mas chikitu. E eskudo chikitu ta kòrá. Un faha pretu vertikal ku tres krus di San Andres koló blou, ta parti’é den dos parti igual. E korona di oro riba e eskudo i e barku riba laman ta rekordá nos e union históriko ku e riku i poderoso Amsterdam. Den Siglo di Oro e siudat akí tabata dominá henter mundu di komèrsio i konsekuentemente tambe negoshi di plaka den siglo 18. Pa medio di su influensha dominante den West Indische Compagnie, Amsterdam tabata kontrolá nabegashon transatlántiko i asina tambe komèrsio di produktonan kolonial ku paisnan merikano, usando haf di Kòrsou komo sentro di komèrsio prinsipal.
Tabata Maximiliano di Austria (emperador di e asina yamá “Heilige Roomse Rijk der Duitse Natie”, na kual Hulanda tabata pertenesé den e tempu ei) kende a regalá Amsterdam e korona di oro riba su eskudo di tres krus. E tempu ei, 1489, Maximiliano di Austria tabata okupá e puesto di regente tambe pa su yu hòmber Philips de Schone, Heer der Nederlanden.
Ku e regalo akí Maximiliano di Austria a demostrá e gran nifikashon finansiero-ekonómiko ku Amsterdam tabatin pa e dinastia ku tabata na mando i su simpatia speshal pa e siudat aki. E mesun relashon aki tambe tabata eksistí entre haf di Amsterdam i haf di Kòrsou. Awendia e korona ta indiká e union di nos pueblo ku Kas Oraño i Reino Hulandes.
E banda na man robes di e eskudo, ku e barku riba laman blou, ta simbolisá e importansia grandi di laman i nabegashon pa Kòrsou den pasado, presente i futuro. Den pasado, e desaroyo di Kòrsou tabata satisfaktorio. Antepasádonan di su habitantenan a bini Kòrsou ku barku for di tur parti di mundu, aunke no tur ora boluntariamente. Trahando duru –sea obligá òf nò –nan a laga un isla ku prosperidat atras. E koló blou riba e eskudo ta simbolisá tambe fieldat: fieldat na tradishonnan ku ta enserá puntualidat, sinseridat, ingeniosidat, produktividat i espesialmente amor pa nos tera natal Kòrsou.
Na banda drechi di e eskudo tin un palu kargá di laraha. Solamente si praktiká tur e tradishonnan ku e banda robes ta mustra ariba, e palu lo sigui karga fruta na abundansia. Asina e suela di Kòrsou lo sigui produsí frutanan riku, loke ta simbolisá pa e koló bèrdè ku tin den e parti drechi di e eskudo. E ora ei tambe e pueblo a pone korona riba obra di su antepasadonan.[1]
Reemplaso di e Eskudo[editá | editá fuente]
Na mart 2021 gabinete Rhuggenaath a anunsiá e proyekto partisipativo pa remplasá e eskudo di 1964 ku un emblema nashonal nobo ku lo mihó representá e pais, uni su siudadanonan i krea un sentido di patriotismo i orguyo profundo.[2] A instalá e Komishon Emblema Kòrsou pa hasi un pre-selekshon di e 205 diseño risibí.[3] Pa medio di votashon públiko a sali ganadó e emblema "Mi Pais, Mi Orguyo", diseña pa Andresetti Monart i a presenta esaki dia 10 di òktober 2022 komo emblema nobo di Kòrsou.[4][5]
Mira tambe[editá | editá fuente]


text:
Diamars anochi altura di WEB na Balashi un homber riba su brommer a dal abou y keda herida. E homber...Read more
Diamars atardi na e t-weg altura di Jambalaya na Piedra Plat a sucede un accidente di auto pa falta di...Read more
Diamars atardi riba L.G Smith Blvd poco pariba di royal plaza un auto a dal un ciclista y e cabayero...Read more
Diamars prome cu 5 or atardi na e luznan di trafico riba Adriaan Lacld Blvd y Wilhelminastraat a sucede un...Read more
Diamars merdia un offroadtruck cu varios persona patras pa core rond di e costanan di Aruba a confronta cu un...Read more
Diamars marduga antisocial a manda por lo menos cuatro bloki grandi contra di e bentana di glas di Bruna Bookstore...Read more
Diamars den careda di 1 or marduga un comerciante masculino cu su yiu chikito den man a keda atraca pa...Read more
Diamars den careda di 9:10 mainta riba e caminda di Santa Cruz pazuid di e santana ta sucede un accidente...Read more
Dialuna den careda di 6 or atardi riba e caminda principal di Savaneta altura di ex iceberg a sucede un...Read more
Dialuna den careda di 8:40 anochi cuatro homber desconoci arma a presenta na cas di comerciante na Sero Patrishi, y...Read more
Dialuna pasa di 3 or atardi habitantenan a haya holor desagradabel ta sali for di un cas na Nieuweweg na...Read more
Dialuna atardi un homber di edad coriendo su bais den e bario di Zeewijk pa descuidao a cay for di...Read more
Dialuna ta habri y personal encarga cu e compania Airsoft and aips accesories & apparel na Belgiestraat a tuma nota...Read more
Patruya di Santa Cruz diadomingo anochi a para un toyota yaris blanco pa un control y durante esaki e chauffeur...Read more
Diadomingo anochi chauffeur di un chevrolet optra yegando cas ta accidenta contra di un auto staciona den porta di su...Read more


text:
In light of Aruba Airport’s Gateway 2030 project:
1st Construction Fair in Aruba on November 29, 2018
ORANJESTAD – As part of the preparation for the tendering process for the construction of the main terminal expansion project, Aruba Airport Authority N.V. (AAA) will be organizing a Construction Fair in an effort to introduce prospective international construction firms to the business community and government leadership in Aruba. The large scale of the airport expansion project will require the collaboration and participation of many local construction companies who will have to work together to reach the airport’s construction goals.
The Construction Fair will be held in Aruba on November 29, 2018. The main purpose of the event is to present the Gateway 2030 Expansion project to the Construction Industry in Aruba and create the opportunity for international and local contractors to meet and initiate cooperation and to provide international contractors with information on doing business in Aruba.
“The large investments being made over the next several years will not only have a profound impact on the airport’s infrastructure, but these investments should also provide a much needed boost to Aruba’s local economy, by increasing local business activity and employment. This construction fair is designed to give large international construction firms the opportunity to meet one-on-one with Aruba’s local construction contractors, and consulting companies, in an effort to engage local company participation in The Gateway 2030 expansion project; and provide important information on Aruba’s requirements on establishing a business entity, taxation system, labor policies, and other important information needed to properly do business in Aruba. We are convinced that the Construction Fair will be a great tool for local and international construction companies to meet and engage each other to form strong partnerships, and achieve the necessary balance of international and local expertise needed to execute a large and complex construction project. We invite all companies to sign up and be part of this unique business opportunity,” said AAA CEO Mr. James Fazio.
Aruba Airport hereby invites all local and international established and experienced construction companies to sign up for this (whole day) event via email at construction-aaa@airportaruba.com no later than November 23, 2018.
Papiamento
Den cuadro di Aeropuerto di Aruba su proyecto Gateway 2030:
E prome “Construction Fair” na Aruba dia 29 di November 2018
ORANJESTAD – Como parti di e preparacion pa e proceso di tendering pa e cosntruccion di e proyecto di expansion di e terminal principal, Aruba Airport Authority N.V. (AAA) lo organiza un “Construction Fair” den su esfuerso pa introduci companianan di construccion internacional potencial na e comunidad di negoshi local hunto cu e departamentonan gubernamental esencial. E escala grandi di e proyecto di expansion lo rekeri colaboracion y participacion di varios compania di construccion local cu lo mester traha hunto pa yega e metanan di construccion di aeropuerto.
E “Contruction Fair” lo tuma lugar na Aruba dia 29 di November 2018. E proposito principal di e Construction Fair ta pa presenta e proyecto di expansion Gateway 2030 na e industria di cosntruccion na Aruba y pa crea e oportunidad pa contratistanan internacional y local pa topa otro y forma un posibel corporacion y pa brinda e contratistanan internacional cu informacion riba e aspecto di haci negoshi na Aruba.
“E inversionnan grandi cu lo wordo haci den e proximo añanan no solamente lo tin un impacto grandi riba e infrastructura di aeropuerto, pero e inversionnan aki lo percura tambe pa un boost den e economia di Aruba door di aumenta actividad di trabou y negoshi local. E Construction Fair ta diseña pa duna companianan di construccion grandi internacional e oportunidad pa topa “one-on-one” cu Aruba su companianan di construccion local, den e esfuerso pa inclui e participacion di companianan local den e proyecto di expansion Gateway 2030; y brinda informacion importante riba e rekesitonan di Aruba pa establese un negoshi, e sistema di impuesto, polisanan di labor y otro informacion importante pa por haci negoshi aki na Aruba. Nos ta convenci cu e Construction Fair lo ta un bon oportunidad pa companianan di construccion local y internacional pa conose otro, intercambia informacion y forma partnerships y yega na e balans necesario di experticio local y internacional pa ehecuta un proyecto asina grandi y complex. Nos ta invita tur compania pa registra y forma parti di e oportunidad di negoshi unico aki,” asina CEO di AAA Sr. James Fazio a bisa.
Aeropuerto di Aruba ta invita tur compania di construccion estableci y cu experencia, local y internacional pa registra pa e evento (cu lo tuma lugar henter dia) via email na construction-aaa@airportaruba.com te cu 23 di November 2018.


text:
Kopa ABC
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Copa ABC o Kopa ABC ta un campeonato di futbol organisa pa Arubaanse Voetbalbond (AVB), Federacion Futbol Boneriano (FFB) y Federacion Futbol Corsou (FFK). E contienda ta entre e campeonnan y subcampeonnan nacional di Aruba (Division Honor) y Corsou (Promé Divishon) y e ganador y finalista di e Liga Boneiru.
Historia[editá | editá fuente]
Copa ABC ta e sucesor di Copa Antiyano, un torneo entre e liganan Antiyano di e islanan ABC. Participacion di Aruba a termina ora ela sali for di Antias Hulandes na 1986. Boneiro y Corsou a sigui cu e contienda te cu a discontinua e torneo na 2010 pa motivo di desmantelacion di Antias Hulandes.
Riba iniciativa di AVB a organisa na 1992 y 1993 un torneo bao di a nomber di Copa ABC entre e campeonnan di Aruba, Boneiro y Corsou, ademas di e subcampeon di e isla organisado.[1] Den e final di e prome edicion na Aruba Sithoc ta derota Racing Club Aruba cu un score 2-1.[2] Na 1993 River Plate Aruba ta titula ganador den final contra Racing Club Aruba.[3] Despues di e di dos edicion no a tene e torneo mas.
Na 2017 a re-introduci Copa ABC den un forma adapta.
Resultado[editá | editá fuente]
Topscorers[editá | editá fuente]
Mira tambe[editá | editá fuente]
Link externo[editá | editá fuente]
- List of ABC Cup winners, Rec.Sport.Soccer Statistics Foundation (RSSSF)
- Copa ABC, Globalsportsarchive.com
Lista di fuente[editá | editá fuente]
- ↑ Eerste ABC-toernooi van start op Aruba, Amigoe, 10 november 1992
- ↑ ABC-cup 1992 Voetbalkroniek, 9 januari 2014
- ↑ Riverplate kampioen ABC voetbaltoernooi Amigoe, 29 november 1993


text:
Aki un reseta pa traha 'cupcakes' ku e muchanan.
Por dekorá esakinan ku icing, sprinkles, konfèti f diferente artíkulo ku CBS.
INGREDIENTS
1000 gram Rich Cream Base òf Muffinmix
360 gram Webu (7)
290 gram zeta vegetal (1 1/4 cup zeta)
220 gram Awa
Plancha di Cupcake i papel di cupcake
Baking spray
Kantidat: 30-35 cupcake.
PREPARATION
Stap 1 Sende e fòrnu mei ora adelanta na 175˚C i prepará un plancha di 'cupcake' i pone e papel di cupcake aden.
Stap 2 Pone e tur ingrediente den e bowl di mekser. Laga e mekser bati 1 minüt na e spit abou. Husa e chapaleta bòl.
Stap 3 Pasa un lembedó den e bowl i lage bati pa 6 minüt mas na e spit mediano.
Stap 4 Basha e meskla i yena 3/4 di e plancha di 'cupcake' i hink'é mesora den fornu pa mas o menos 1 ora.
Tur e artíkulo i ingredientenan pa traha 'Cupcakes' ta obtenibel na Caribbean Bakery Supplies!
Download PDF


text:
Tur cos ta mustra cu pais Aruba durante e ultimo 8 añanan a ser goberna pa un team di domino bao di palo. Esaki a bira bisto un biaha mas siman pasa na momento cu e parlamentario di AVP, Rene Herde manera un gran mago a goochel un grafiek manipulativo caminda e kier mustra cu e desempleo durante e gobernacion di AVP a ser reduci te na 5% na 2017. Alabes den e grafiek Rene Herde mes ta indica cu na 2010 (Gabinete Eman!), esta bao di su propio gobierno e desempleo tabata 11%, un record cu a ser kibra pa AVP desde algun decada caba.
Contradiccion total
Awor e dobel 6 den e team di domino di AVP a horca na momento cu Minister di Finansa, Angel Bermudez den un conferencia di prensa siman pasa a declara cu “e cifra di desempleo na 2017 ta alrededor di 7.7% ”. Alabes el a declara cu bao di e hobennan e cifra di desempleo ta mas alarmante y espantoso ainda, esta di 20%! Awor ta increibel cu e parlamentario Herde cu mester controla gobierno ta bisa cu e desempleo ta solamente 5% y pa den e mesun rosea su Minister di Finansa a declara cu esaki ta 7.7%, pues casi 8%.
Brevet van onvermogen
Alabes ta increibel con durante e periodo di 2009 pa 2015 e gobierno di AVP a hereda den total 970 miyon florin for di Gabinete Oduber y riba dje nan a fia 1.7 biyon florin – pues den total a haya 2.7 biyon extra na entrada – y asina mes nan no a logra crece e economia p’asina mas hende por haya trabao den e pais aki. Pues esaki un ‘brevet van onvermogen’ total pa Gabinete Eman y AVP.
Ta un berguensa con un gobierno durante 8 aña no a sa di maneha e pais aki den forma responsabel y ainda nan tin e pudor di pidi confiansa di pueblo pa un otro 4 aña mas.


text:
Sero Blanco – Manera nos a trece den otro noticia merdia, na Sero Blanco ambulance a pidi asistencia di polis pa dos homber agresivo. E dos hombernan aki tawata hopi straño ariba caminda, te hasta un tawata drumi ariba caminda cayente.
Na yegada di polis no tawata tin mester di patruya, pero asina mes varios a yega pa duna un man.
Dos ambulance a ser pidi, pa transporta e dos dj’s nan. E momento ey tawata wordo papia, segun un amigo cu tawata cu nan, ta cu aparentemente algo lo wordo a benta den nan drinks.
Nos a sigui busca informacion y a bin haya sa lo siguiente, cu probabel ambos tawata bou influencia di un droga di Peru.
E droga su nomber ta Mescalina( http://www.narconon.org/es/informacion-drogas/mescalina-informacion.html), cu ta un droga halucinante. Algun di e efectonan secundario ta hopi, manera bo curason lo bati ariba un speed hopi halto ( Tachycardia ), ansiedad, atake di panico, loke posiblemente e dos personanan aki a experiencia.


text:
Promé Minister Gilmar Pisas huntu ku Minister Cooper i Minister Cijntje a reuní ku Presidente i CEO di KLM
Publiká riba 27 Novèmber 2021
Willemstad – Promé Minister Gilmar Pisas huntu ku Minister di Tráfiko, Transporte i Planifikashon Urbano Charles Cooper
i Minister di Desaroyo Ekonómiko Ruisandro Cijntje
a reuní ku Presidente i CEO di KLM sr. Pieter J. Th. Elbers dia 27 di novèmber 2021.
Sr. Pieter Elbers tabata kompañá pa sr. Dirk Buitelaar (Regional Manager).
Durante di e reunion aki a toka entre otro e puntonan tokante prijsnan di buelo, pa espeshalmente nos studiantenan, tarifanan haltu na Aeropuerto, oportunidat pa por merkadeá i haña mas buelo for di Europa i diferente otro punto mas ku ta di importansia pa nos Pais.
E reunion tabata unu di kortesia pa e Presidente i CEO di KLM por a sera konosí ku nos ministernan i alabes atendé sierto punto ku por benefisiá nos komunidat i KLM naturalmente.
E reunion a kana den un hopi bon esfera.


text:
DEN HAAG – E rapides ku Hulanda ke pa reforma na Aruba, Kòrsou i Sint Maarten pa nan por haña fiansa di emergensia ta ‘muchu grandi’. Esei e ministernan plenipotensiario di Aruba, Kòrsou i Sint Maarten ta bisa despues di Konseho di minister di Reino.
E krísis mundial di corona a destruí e ekonomia di e paisnan karibense kompletamente. Espesialmente pasobra turismo a kai afó, e islanan ta kompletamente dependiente di fiansa di emergensia di Den Haag.
Por ehèmpel Aruba, Kòrsou i Sint Maarten mester ekonomisá riba ámtenar i e gastunan di penshun pa haña e fiansa. Nan ta avisá djabièrnè ku e preshon pa pasa e reformashonnan ‘den un luna di tempu’ no ta realista.
Mester deliberá ku sindikato mas lihé
Nan lo no tin e kapasidat, pasobra e ekspertonan ta tratando e krísis di corona. Ademas no por kòrta sin mas den e salarionan i kondishonnan di labor sin papia ku e sindikatonan promé, minister plenipotensiario di Kòrsou Anthony Begina ta bisa. “Nan Hulanda nunka esaki lo no por a sosodé.”
“Tòg e situashon na Hulanda ta diferente si, nos no ta pidi otro pais pa ayudo finansiero”, Knops ta bisa. E ta spera ku e Yunan di Kòrsou ku un cao lo mustra ‘mas solidaridat’ ku esnan sin trabou. Segun e sekretario di estado Aruba a mustra ku ‘ta posibel’ pa bini kla ku e sindikatonan rápidamente.
Den Haag ta pone mas eksigensia
Djabièrnè tin un konseho di minister di Reino èkstra tokante e di tres fiansa di emergensia. A saka un 350 mion di euro kaba na sosten di presupuesto. “Si e ekonmia no drecha mas lihé e suma ei por subi te un miar”, Knops te bisa.
DTa e ekspektativa ku gobièrnu hulandes – ku sosten di Tweede Kamer – ta bini ku mas i mas kondishon. Segun Knops lo no ta ‘kondishon straño’. “Nos ta pidi e paisnan di hasi kos ku nan no a hasi e último añanan. Nan ta pidi sentenar di mion di nos awor anto e ora ei bo no por bisa te aki dies aña : boso kisas por a reformá?”
E situashon ta diferente pa kada isla
“Ainda nos no a risibí dokumento tokante e kondishonnan nobo”, René Violenus di Sint Maarten ta bisa. “E sekretario di estado a primintí ku esaki lo sosodé djaluna. Mi ta spera pasobra nos ta warda for di siman pasá.
E minister plenipotensiario di Aruba ta mustra ku e situashon ta diferente pa kada isla i e ke pa Hulanda tene kuenta ku esaki.


text:
Den e caso cu fiscal a presenta, el’a bisa cu Pieter Susebeek, e persona cu ta casi ruman di Benny, a haya 28.000 m2.
E fiscal a splica: – 15.141 m2 di tereno commercial na top locaties, – 1.829 m2 na tereno pa traha cas den 3 percela na Esmeralda, y 11.000 m2 na huurgrond pa traha un finca banda di Henny na Jaburibari. Gran total: 28.000 m2.
Pues ta hopi straño cu Benny ta bisa cu e no sa nada. Tabata bastante papel cu el’a firma pa Susebeek, mientras Susebeek tabata scondi tras di varios compania, pero tur hende na DIP tabata sa cu ta compania di Susebeek.
Den e caso cu fiscal a presenta, el’a bisa cu Pieter Susebeek, e persona cu ta casi ruman di Benny, a haya 28.000 m2.


text:
Desinformashon i teorianan di konspirashon den kombinashon ku medionan soshal ta kompliká e proseso pa determiná e bèrdat. Esaki ta dolorosamente bisto den kaso di COVID-19 i e bakuna kontra di e malesa. Ta plama disinformashon pa rasonnan personal, polítiko i pa ignoransia. Kontrali na desinformashon manera “mundu ta plat”, den e kaso di COVID-19 e konsekuensia ta morto i sufrimentu.
Determiná kiko ta bèrdat ta importante. Pero, tin vários kategoria di bèrdat.
Bèrdat personal. Skohe bo realidat i ahustá kiko ta bèrdat pa bo. Bo por kere ku X òf Y ta bo salbador; ku dios ta èksistí òf no. No ta importante pa buska prueba pasombra ta bo bèrdat.
Bèrdat polítiko. Trosa òf fabriká ‘echonan’, keda ripití nan te ora hende kere pa asina logra bo meta polítiko. Ehèmpel: Holokosto nunka a tuma lugá, Presidente Obama no a nase na Merka.
Bèrdat ophetivo. Esaki ta un bèrdat sea ku bo ta kere òf no. E ta independiente di bo realidat òf loke hende bisa. Ehèmpel: Munda ta drei rònt di solo, velosidat di lus (den espasio bashí) ta 299,792 km pa sekonde. Pero tambe ku e bakuna no ta kontené COVID-19, ku e bakuna no ta kambia bo DNA, ku e bakuna no ta kontené un ‘chip’ i ku e bakuna ta mas efektivo pa protehábo ku keda sin bakuná.
Pakiko nos lo preferá kere algu ku no por keda probá riba un bèrdat ku sientífikamente a keda establesé? Segun Journal of Applied Research in Memory and Cognition esaki ta e kaso serka hende di naturalesa deskonfiá òf ku no tin un mente habrí i no ta habrí pa ideanan otro di nan bèrdat personal. Hopi ta sinti nan mes empoderá di por pertenesé na un grupo via internèt ku ta pensa meskos. Prinsipalmente hende ta kai pa desinformashon pa motibu ku nan no ta pensa krítiko.
Pa kombatí desinformashon nos mester ta mas krítiko (algu ku nos enseñansa no ta enfatisá sufisientemente), mester wak di unda e informashon a sali, mester wak si fuentenan profeshonal di notisia tambe a raportá e mesun informashon, èksaminá e kontenido i ímagen (por ehèmpel Google Reverse Image Search) i no kore plama e informashon si bo tin duda. Realisá ku semper bo por haña ‘konfirmashon’ di tur kos riba internèt. Un búskeda riba Google di: “Proof that NASA faked the moonlanding” òf “Proof that we went to the moon” ta produsí miles di artíkulo. Konsultá ku Google so, no ta sufisiente.
Desinformashon ta funesto pa nos salubridat públiko den kaso di e pandemia, i tambe pa nos demokrasia. Staten lo dediká atenshon na kon atendé ku desinformashon enbes di kore tras di kos sin pia sin kabes djis pasombra e ta “trending” riba medionan soshal?
Willemstad, Kòrsou


text:
ORANJESTAD, 31 december 2020. Segun resumen di awe 17 persona a recupera, a registra un total di 47 caso nobo di Covid-19, di cual 44 ta residente y 3 no-residente, cantidad total di testnan ehecuta ayera na e diferente localidadnan entre otro laboratorio di hospital, laboratorionan priva y aeropuerto ta 720 test, 'positivity rate' local riba dia di ayera ta 30%).
Activo tin awe 291 caso, cantidad di fayecido relaciona cu Covid-19 ta keda igual, 49.
Hospital ta informa cu tin un total di 7 persona interna di cual 2 ta den Cuido Intensivo y 5 riba unidad general di covid.
Aña 2020 tawata un aña di hopi reto pa miembronan di Crisis Team. E reto pa tuma e desicionan corecto pa salvaguardia salud di comunidad.
Pa medio di esaki miembronan di Crisis Team ta desea comunidad di Aruba un feliz aña 2021 cu dicha, felisidad y prosperidad por reina den cada cas rond Aruba y cu e aña nobo trece determinacion pa hunto nos sigui traha na recuperacion di nos Aruba.
Feliz aña nobo.


text:
KRALENDIJK- Gezaghèber Edison Rijna i sekretario insular Wendy Pelk e siman aki a realisá un bishita di trabou na e edifisio nobo di Krus Kòrá Boneiru den Antriol Pariba.
Durante e bishita e miembronan di Krus Kòrá Boneiru Franco Cardone, Rignald Marchena, Luciano Silberie i Asha Wilsoe Pourier a duna informashon tokante e sentro.
Boluntario
Na aña 1984, pa ta eksakto riba 1 di aprel 1984, Krus Kòrá Boneiru a keda fundá. Durante di transkurso di añanan Krus Kòrá a i ta dunando Boneiru su aporte na momentu ku esaki ta rekerí. Aktualmente tin 42 boluntario ku ta forma parti di e tim di Krus Kòrá Boneiru.


text:
E ekipo Sta. Rosa Angels 1 a enfrentá nan ruman Sta. Rosa Angels 2
E ekipo Sta. Rosa Angels 1 a enfrentá nan ruman Sta. Rosa Angels 2 den weganan bálido p’e kampeonato Hubenil 2018. Un bon públiko tabata presente den Sabana Ball Park pa a mira kon e organisashon di Sta. Rosa Angels ku ta partisipá ku dos ekipo den e kampeonato di Hubenil, a topa su mes den e partido di djabièrnè anochi. Sta. Rosa angels1 a sa di gana e wega, ku skore di 11-0.
Coach Djuni Balentin a duna Qui-lin Coeriel e enkargo pa picha. E hóben a demostrá bon velosidat i domino di su lansamentunan. E la forma bateria ku Lismari Irasquin.
Potret i relato: Anthony Guillermo


text:
ZEIST – Louis van Gaal (69) ta bira e director technico di e seleccion Hulandes. E federacion nacional di futbol Hulandes KNVB a cera un acuerdo cu e entrenador veterano pa 18 luna y mester guia e ekipo Orao pa e Campeon mundial di Futbol 2022 na Qatar. Hunto cu van Gaal, lo usa Danny Blind, Frans Hoek y Henk Fraser como asistente. E yiu di Blind Daley tambe ta forma parti di e seleccion.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Prome Minister Evelyn Wever-Croes: REUNION ENTRE PREMIERNAN DI REINO Y SECRETARIO GENERAL DI NACIONNAN UNI
Prome Minister Evelyn Wever-Croes:
REUNION ENTRE PREMIERNAN DI REINO Y SECRETARIO GENERAL DI NACIONNAN UNI
Dialuna mainta a tuma luga un reunion entre e Prome Ministernan di Reino Hulandes hunto cu Secretario General di Nacionnan Uni, señor António Guterres. Presente durante e reunion aki tabata Prome Minister Evelyn Wever-Croes, Prome Minister di Hulanda, Mark Rutte, Prome Minister di Corsou, Gilmar Pisas y Prome Minister di Sint Maarten, Silveria Jacobs.
E reunion aki ta ser organisa un biaha pa aña na unda ta toca temanan di importancia pa Reino completo. Temanan cu a ser toca e mainta aki ta entre otro; e metananan cu Nacionnan Uni tin di Desaroyo Sostenibel pa aña 2030; e situacion tenso cu tin actualmente na e frontera entre Russia y Ukraine; clima y e necesidadnan pa traha plannan hunto pa minimisa e impacto riba cambio climatico; e situacion na Venezuela y Covid 19.
Un di e temanan importante cu a toca durante e reunion ta e situacion di Venezuela cu tin un efecto grandi riba Aruba. E situacion interno na Venezuela ta poniendo hopi presion riba Aruba y Corsou pa loke ta trata migracion for di Venezuela. Esaki debi cu Aruba ta un isla chikito cu capacidad limita. Pa e motibo aki ta pidi Nacionnan Uni pa duna mas sosten na un solucion pa cu e crisis humanitario, economico y politico aki.
Tambe a pidi atencion di Nacionnan Uni riba e efectonan cu e cambio climatico tin riba e islanan. E ta necesario pa traha hunto riba plannan y pa cada pais adapta nan sistema pa tin menos impacto riba cambio climatico. Door di e polucion den paisnan grandi, e clima den e region aki ta cambiando poco poco ocasionando temperaturanan mas halto, orkaan y catastrofenan natural mas severo. E situacion aki ta afectando grandemente e islananan den Caribe siendo cu no ta e islananan aki ta causando e polucionnan aki.
Tambe a toca e tema di Covid 19 y con e pandemia aki a afecta e islanan specialmente Aruba pa loke ta trata turismo y biahamento. Na e momento aki, Aruba ta participando na un “multi-dimensional vulnerability index” pa trece un miho balans, no solamente den GDP cu ta bira e metodo pa guia y midi e desaroyo di un pais pero na unda lo bay mira mas dimensionnan den esaki.
A pidi mas atencion pa loke ta trata e tema di debenan y sosten di likides cu ta necesario den cuadro di Covid 19 mirando cu esaki ta di gran importancia y ta rekeri e debido atencion ya cu paisnan chikito manera Aruba, cu ta un Small Island Development State, lo no sali di e pandemia financiero aki nunca.
Finalmente e islanan a informa cu Reino lo presenta su “Voluntary National Review”, cu ta e relato voluntario nacional con cada pais den Reino ta cumpliendo cu e “Sustainable Development Goals” durante un foro politico cu lo wordo presenta den e proximo lunanan cu e proposito pa presenta tur exitonan cu tin, e retonan cu a encontra sperando cu esaki por yuda otro paisnan tambe.
Prome Minister Evelyn Wever-Croes duna di conoce cu e reunion tabata uno fructifero caminda cu Secretario General tabata tin oido pa e peticionnan di e paisnan, especialmente di e islanan cu ta wordo azota pa un crisis tras di otro. Aruba, Corsou y Sint Maarten a ricibi palabranan di elogio pa con nan a maneha un crisis tras di otro y tin e compromiso di sosten di Nacionnan Uni.


text:
Hopi miembro ta haya falta di buki pa lesa y ta desea pa busca otro buki . Na biblioteca nan ta consciente di esaki. Pesey ta reorganisa algun servicio y pa awor ta fiha mas riba servicio digital. Pa e motibo aki a cuminsa cu E-books siman pasa cu e servicio di onlinebibliotheek cu ta bay segun peticion via e-mail. Tambe tin mucho mas material den coleccion digital.
For di dialuna dia 11 di mei, biblioteca publico na George Madurostraat (O’stad) y Peter Stuyvesantstraat (San Nicolas) ta habri entre 9or pa 3or pa entrega buki of busca buki. Esaki ta bay di un manera poco diferente:
Esnan cu ta desea di entrega bukinan tin e posibilidad di ‘drop-off’ buki. Esakinan lo wordo desinfecta prome cu nan bay den cashi bek, segun procedura stipula pa bibliotecanan rond mundo. Miembronan cu ta desea di fia buki por manda un email na info@bibliotecanacional.aw of yama na 528-1526 y 582-1527. Na biblioteca ta pone e bukinan cla pa e miembro y ta avisa ki ora por busca buki. Esaki lo ta den orario di 9or di mainta pa 3or di atardi.
Por fabor, den email menciona:
- Nomber,
- Number di telefon,
- Number di e barcode riba e carchimiembro
- Preferencia: y tambe si bo ta desea titulo of autor specifico, topico of genero manera drama, detective, aventura, etc.
- Idioma: Specifica tambe den ki idiomabo ta desea di lesa.
Teniendo na cuenta e reglanan di distanciamento social, e servicio aki ta bay segun afspraak, no por djis yega biblioteca pa entrega of busca buki.


text: Dialuna atardi a drenta informe di un accidente cu hende herida panort di Dakota Shopping Paradise den Avenida milio Croes, mesora a dirigi tanto polis como ambulans na e sitio. Na yegada di e patruya ya caba ambulans tabata na e sitio. Locual a sosode ta cu un dama coriendo den un Hyundai Eon a bay haci un maniobra pero no a duna preferencia na Honda Fit y esaki a bin dal riba dje. Tanto e dama chauffeur di e Eon como tambe un mucha pasahero den e Fit a resulta herida. Ambulans cu a presenta a atende e victimanan.


text:
Skirbi pa Helena Croes, Aruba Warriors
Dia 14 di juli 2022 a cuminsa kibra un tereno eigendom panord di caminda na Picaron. Ya tres aña pasa a destrui un tereno di sigur 40 mil m2 pazuid di caminda. Y mas p’ariba un tereno enorme ta wordo destrui, hasta sero a wordo basha abou door di compania ATCO di de Veer. Lider di AW, Tacamahaca, su so a purba defende un palo di Watapana di sigur 50 aña bieu. Kwihinan chikito, tuna y bushinan a wordo destrui. E doño, un Belga, anochi laat a bin grita manera alma malo dilant’i cas di Tacamahaca paso niun hende tin nada di bis’e; e por kibra cuanto cu e kier na Aruba sin problema. Tacamahaca a invit’e paden pero el a cobardea cu miedo di end up den hospital. Segun e, e pal’i Watapana ta di dje y e ta haci y deshaci cune manera e ta haya ta bon. Aki ta trata di un destructor di naturalesa indefenso cu no tin respet pa hende muhe tampoco, ni p’e grupo Indigena Arubano cu Tacamahaca ta representa.
Tur locual e Belga, cu bendicion di gobierno actual, haci cu nos naturalesa lo bin bek p’e y pa gobierno cu forsa incontrolabel, esey ta sigur. Nos di AW ta bringa tur cu ta destrui nos mondinan y naturalesa cu forsa spiritual. Nos ta duda cu na Belgica e por tin tanto poder manera gobierno a dun’e na Aruba.
Ken ta duna aanlegvergunning plus ontheffing pa kibra especienan proteha? Esey ta trabou di DIP y DNM cu ta cay directamento bou Ministerio di Infrastructura. Actualmente ta Minister Evelyna Wever-Croes ta responsabel pa duna ontheffing pa kibra cualkier mata y palo endemico y/of especie proteha riba lista di Cites. Esaki ta mara na condicionnan cu ta stipula cu e persona cu kibra un bushi (bolcactus) por ehempel, mester planta uno bek. Wel bushi por plant’e chikito y e ta crece, pero ke hubo di matanan riba lista di proteccion manera Loki Loki, Pal’isia Cora of Behuco? Eseynan ta mata cu no ta facil pa planta. Ademas di esey ta dura añanan largo pa nan crece mescos cu un Watapana cu no ta proteha mes den nos leynan of Citesverdrag. Segun informacion fidedigno Minister actual di Infrastructura ta usa stroman pa pidi y haya tur permiso riba nan nomber y asina por destrui ful e mondi sin duna cuenta na niun hende y traha villa park pa gana placa. Aruba ta perde e tiki naturalesa cu a keda djis pa enrikese par di famia. Niun hende no ta corda riba e parhanan, coneu y otro fauna cu, mescos cu e ser humano, tambe mester di naturalesa pa nan existencia. Nos leynan mester wordo cambia y Tacamahaca cu otro abogado legislativo aliado mester zorg pa esey. Nos lo denuncia e destruccion di Aruba na forum internacional di Indigenous Peoples di UN. Aruba ta di Nos. Tristo ta cu na Sta Cruz tur hende ta keto keto. Y nos tur sa cu esnan cu keda keto, manera minister di Naturalesa Ursull Arends y Evelyna Wever-Croes, tambe ta complice di crimen contra nos naturalesa y medio ambiente. Mester corda cu e tera aki nos tine presta di nos descendientenan, nos mester cuid’e pa nan.
Scirbi pa Utilities Aruba N.V.:
Scirbi pa Directiva General di Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.
Skirbi pa Directiva General di VWI.
Scirbi pa Booshi Wever, Partido UPP
Scirbi pa Directiva di Asociacion di Empleadonan cu un Contrato Laboral Individual den Servicio di W.E.B. Aruba N.V.
Scirbi pa Booshi Wever, miembro di UPP


text:
Futuro di desaroyo sostenibel den e Estadonan Insular Chikito den Desaroyo (EICD – SIDS) ta depende di mas cu solamente maneho di medioambiente. Segun un estudio nobo riba e metanan economico y social ta sumamente importante pa stimula desaroyo sostenibel di oceano den e Estadonan Insular Chikito den Desaroyo pa por logra e Metanan di Desaroyo Sostenibel (MDS –SDG) di Nacionnan Uni.
Un articulo (https://rdcu.be/chtQP) publica dia 25 di maart 2021 den Nature Sustainability ta propone un structura nobo pa e gobiernonan y agencianan di EICD – SIDS pa atende cu e Metanan di Desaroyo Sostenibel (MDS), basa riba un analisis particular cu ta un coproduccion di un team di investigado y gobierno di Aruba.
Titulo di e articulo ta “Aiding ocean development planning with SDG relationships in Small Island Developing States”, na Papiamento “Yudansa pa planificacion di desaroyo di oceano cu relacionnan di MDS na e Estadonan Insular Chikito den Desaroyo”.
Maske a visualisa tur e MDS-nan como relaciona cu otro ora a establece nan, tin bastante inseguridad ainda tocante con nan ta relaciona cu otro, p’esey planeamento con mester diseña y implementa maneho pa logra e metanan aki ta exigi un sistema gubernamental cu por guia e cobeneficionan y mitiga e diferencianan entre e MDS-nan.
E investigacion ta uza e relacionnan entre e MDS-nan pa informa e structura cooperativo institucional pa aumenta e probabilidad cu ta logra e metanan di MDS, mientras ta reduci e probabilidad pa haya resultado desalinea y contraproductivo.
“Manera nos ta compronde, esaki ta e prome investigacion cu ta vincula analisis di e relacionnan entre e MDS-nan cu structura gubernamental cu ta relevante nacionalmente,” ta palabranan di autor principal dr. Gerald Singh, subdirector cientifico di Nippon Foundation Ocean Nexus Center.
E articulo ta duna diferente idea y un metodologia pa implementa e proceso di planificacion pa e Estadonan Insular Chikito den Desaroyo por alinia strategicamente e prioridadnan politico pa logra e MDS-nan, incluso lo siguiente:
● Turismo sostenibel ta contribui directamente na mayoria di e cobeneficionan di tur e MDS-nan na Aruba, pero turismo ta depende di reduccion di contaminacion/polucion marino.
● Sostenibilidad di oceano di e Estadonan Insular Chikito ta rekeri no solamente cambio di maneho economico y infrastructural, sino tambe cooperacion/asociacion internacional pa reduccion importante di cambio global manera impacto climatologico.
● Pa por probecha di e cobeneficionan di MDS pa promove desaroyo sostenibel di oceano, e agencianan social y economico mester hunga un papel critico, tin biaha mas cu e agencianan medioambiental.
“E tipo di estudio aki ta yuda Aruba cu su planificacion di desaroyo sostenibel. Como un estado grandi oceanico (Large Ocean State) Aruba ta depende na escala grandi di su economia di lama y ta trata di aumenta e beneficionan economico na un manera sostenibel.
Manera ta indica den Aruba su Plan Strategico Nacional, Aruba lo uza e oceanonan y e propiedadnan natural di costa segun e Blue Economic Principle (e Principio Economico Blauw) di desaroyo sostenibel.
E investigacion tabata financia principalmente pa UNESCO. E otro autornan ta dr. Marck Oduber di Comision Nacional di UNESCO Aruba, dr. Andrés Cisneros-Montemayor di the Nippon Foundation Ocean Nexus Center y dr. Jorge Ridderstaat di University of Central Florida.
Comision Nacional di UNESCO kier a gradici Sr. Oduber cu tabata organisador di e workshop aki y tambe un di e autornan di e publicacion den e revista renombra Nature Sustainability.


text:
ORANJESTAD - 18 augustus 2021
Mientras e cifrasnan di vacunacion ta sigui subi na Aruba, e cifras di esnan no-vacuna ta sigui baha. Data ta ilustra cu apesar cu e grupo di localnan no vacuna ta representa solamente 29 % di e poblacion 18+, toch nos ta mira cu e grupo aki ta representa 82%, 87% y 77% di hospitalisacion, ICU y morto, respectativamente, pa motibo di Covid-19 severo desde e comienso di e di 4 ola (despues di 1 juli).
Aruba su poblacion ta consisti di un poblacion di ≈125 mil ciudadano teniendo na cuenta cu e grupo di esnan indocumenta. Na e momentonan aki na Aruba ≈58 mil ciudadano registra na Aruba entre edad di 18 aña bai ariba a vacuna cu tur dos shot, grupo di esnan cu ta ariba di 18 aña cu no a vacuna ta ≈23 mil. Si tuma nota, e grupo di esnan vacuna ta casi 3 biaha mas grandi cu e grupo no vacuna. E informacion aki ta uno hopi importante cu no por descarta ora di analisa cifrasnan di COVID como cu e populacion na Aruba di esnan vacuna vs esnan no-vacuna no ta igual dus no ta 50/50.
Na Aruba for di 1 di juli 2021 nos a conoce un aumento di 2238 caso positivo di COVID-19 bou di residente di Aruba cu AZV. E cifras aki ta consisti di 783 caso nobo bou di e grupo vacuna y 1345 bou e grupo no-vacuna. Manera por observa apesar cu e grupo di esnan vacuna ta 3x mas cu esnan no-vacuna, asina mes e cantidad di contagio bou di e grupo di esnan vacuna ta menos cu di e grupo no-vacuna.
Pa locual ta cifras di esnan cu a wordo interna den hospital por señala cu desde 1 di juli un total di 116 persona (18+ local) a wordo interna den hospital. Di esnan interna 21 tawata tin 1 of mas vacuna y 94 no tawata vacuna. Esaki ta traduci na un chens di 11 biaha mas grandi pa wordo interna na hospital pa motibo di Covid-19 si no ta vacuna. Di esnan interna cu mester a wordo interna den ICU, 2 tawata vacuna cu por lo menos 1 vacuna y 13 no tawata vacuna. Esaki ta traduci na un chens di 16 biaha mas grandi pa wordo interna den ICU pa motibo di Covid-19 si no ta vacuna.
Lamentablemente 14, di cual 13 ta local, persona a fayece desde 1 di juli di cual 3 tawata vacuna y 10 no tawata vacuna. Esaki ta nifica cu e chens pa muri door di Covid-19 ta 8 biaha mas grandi pa esnan no vacuna. Na Aruba, pa motibo cu nos ta biba poblacion mas chikito y cu nos ta na comienso di e 4 wave di Covid-19 na Aruba, e number nan aki por cambia. Pero, si ta observa e number nan aki den exterior, ta mustra cu e vacuna Pfizer ta hopi efectivo den preveni Covid-19 severo
Esaki ta un bista di e cifrasnan di COVID na Aruba den e ultimo luna y con esaki ta dividi entre e categorianan di esnan vacuna y esnan no-vacuna.
Conclusion
Esnan vacuna di edad halto of cu ta sobrepeso of tin malesanan cronico, mester keda hopi cuateloso pa evita di contrae e virus. E vacuna ta proteha, pero malesanan cronico, sobrepeso y edad halto ta forma un riesgo extra cu por complica salud di un persona cu ta vacuna. Esnan no vacuna mester cuida nan mes mas hopi ainda ya cu nan ta representa e porcentahe mas halto di esnan hospitalisa y cu ta fayece.


text:
Kandela a destruí dos pakus den Otrobanda.
Den mardugá di djaweps pa djabièrnè, dos pakus den Breedestraat Otrobanda a pega na kandela. No a sobra nada di e edifisionan den kuá tabatin e pakusnan di paña Kriss Kross i Favorite Shop. Masomenos 11or di anochi, e kandela a kuminsá den e pakusnan ku ta pegá ku Brionplein. Den kareda di 3.30or mardugá, bomberonan por a kanta “brandmeester”, loke ta nifiká ku nan a logra paga e kandela. Despues di esei a sigui ku spùitmentu ku awa, loke ta yama “nablussen”. Pa esaki a hasi uzo di kayonnan di awa. Den komienso, bomberonan tabatin difikultat pa kontrolá e kandela, debí ku e pakusnan tabata yen di paña. A logra evitá ku e kandela ta yega na e edifisionan bisiña.
Mester a evakuá e habitantenan na parti patras di e edifisionan ku a pega kandela. Por lo pronto nan no por regresá nan kasnan, debí na e huma ku akumulá dor di e kandela. Asina brandweerofficier Eric Martina, a deklará na medionan di komunikashon. E sekshon Komunikashon & Informashon di Ministerio di Asuntunan General ta pidi habitante i bishitantenan di Otrobanda pa evitá Kaya di Otrobanda, ya ku tin peliger ku e murayanan di e dos edifisionan lo por basha aden un ora pa otro.


text:
Hopi hende ta haña ku ta hopi interesante pa yuna; nan ta pensa inmediatamente ku lo pèrdè algun kilo i ku por pas den e karson un òf dos sais mas chikitu. Lástimamente esei no tin mag di ta e meta pa bo bai na yuna. E meta mas importante pa yuna semper mester ta: e salú! Un otro punto hopi importante ta ku meskos ora bo a limpia bo kamber limpi-limpi bo no sush’e mas. Mesun kos mester ta ku bo kurpa. Na momentu ku bo sa ku a saka tur sushi for di bo kurpa ku ta(bata) hasi bo malu, bo mester sòru pa e produktonan ku a hasi bu daño kaba no drenta den bo kurpa mas.
Ora bo kuminsá ku e yunamentu bo tin ku keda ku e focus riba e motibu ku bo ta hasiendo bo yunamentu. No pensa mes ku bo no por pasobra bo kurpa mester di kuminda. Un persona ku ta bon di salú por fásil sin kome sigur pa 4 siman, basta e sigui bebe sufisiente. Durante e promé dianan di yunamentu bo por sinti doló di kabes, biramentu di kabes òf walmentu di stoma. Esaki ta akseptabel i masha komun, pasobra bo kurpa ta detoksifika. Despues di algun dia e síntomanan ei ta kita di mes.
No tur hende por hasi un limpiesa di kurpa pasobra mester tene kuenta ku e kondishon di e kurpa. Semper ta korekto pa bo tuma kontakto ku bo dòkter di kas pa e por avisá bo òf guia bo. Bo dietista tambe por duna bo bon sosten. Un persona ku un kondishon debil òf un persona ku pa hopi tempu ta malu mester tene kuenta ku un kür di yuna no ta apropiá pe. Tambe pa un hende ku tin doló di barika òf ku ta usa remedi yunamentu ta di deskonsehá.
Nunka start un yunamentu kon ku ta; bo mester prepará bo mes mentalmente riba e suseso aki. pa hopi hende yunamentu por ta pisá, pero mi ta spera ku bo tambe ta un persona ku por disfrutá di e benefisiosonan di yunamentu. E resultado por ta diferente pa kada persona. Hopi ta esnan ku a eksperensiá kehonan manera doló di kabes, doló den skarnirnan, problema di kútis. Pero hopi hende ta ripara ku sierto síntoma ta disparsé manera: ta sinti ku tin mas energia, por pensa mas mihó, i pa sierto hende e pèrdèmentu di algun kilo ta algu hopi bunita.
Kada yunamentu tin un ‘opbouw’ i un ‘afbouw’. Ku yunamentu bo no ta kuminsá di un dia pa otro i tambe bo no ta stòp ku e yunamentu i bai kome kuminda pisa di ripiente. Pasobra e ora ei bo mes ta pidi pa problema. Despues di un periodo di yunamentu e meta ta pa bo keda duna e kurpa (tripa) nutrishon saludabel. Aki nos no ta bisa ‘dieta’ pero nos ta papia di ‘nutrishon saludabel’. Esei ta enserá hopi kuminda ku ta kontené hopi trigo, hopi berdura, grano, fruta i djusnan natural. Promé ku bo kuminsá un yunamentu ta bon pa bo tuma kontakto ku bo dietista, nutrishonista, dòkter den medisina natural, dòkter di kas òf ku e spesialista ku ta tratando bo. Serka un persona e uso di Epsom salt ta bai bon bon , un otro ta hañ’é muchu stèrki i un otro ta haña hopi kram dor di esei. Kada persona ta reakshoná otro.
Esaki ta un guia general ku bo por usa, basta bo ta ‘salú’ i bo no tin malesanan króniko manera diabétis. Den e kaso ei ta bon pa bo tuma kontakto ku un eksperto riba e tereno ei pa bo haña bo guia apropiá.
Dia 1:
Skohe pa un dia riba kual bo por start. Un djabièrnè por ehèmpel lo ta bon, pasobra riba e promé dia bo ta bai usa solamente fruta i te di yerba (sin suku ni nada di miel i nada di te pretu). Bo por usa tur sorto di fruta, i tur sorto di te di yerba. Bebe hopi awa. No keda nada straño ku bo ta bai drumi ku un tiki hamber e dia ei.
Dia 2:
Awe ta e dia ku bo ta bai tuma 1 glas di awa lou ku un ku un telep di Epsom salt.
Bebe hopi te di yerba sin suku òf miel. No lubidá di bebe hopi awa durante hinter dia. Bo tin mag di usa un kòpi di yoghurt ku e kuchara di muesli. Tene kuenta ku e muesli normalmente ta kontené hopi suku.
Durante dia bo tin mag di kome un apel òf un pera. Kou masha trankil pa bo por digerí e produkto bon. Kada hap ku bo tuma bo mester kou entre 50 pa 100 bia. Tambe, for di awor bo ta kuminsá siña ku bo mester kome trankil i kou hopi bon.
Realisá ku esaki ta e úniko kuminda ku bo ta haña awe, pues kou trankil.
Dia 3:
1 glas di djus di berdura. Preferibel e djus aki mester ta fresku primi. Traha e djus aki den un juicer. Si bo tin un ‘slow juicer’ esei ta hopi mas mihó pasobra e aparato ei ta mula e berdura (òf fruta) masha poko poko i ta retené tur e nutrientenan intakto.
1 fruta (apel, pera, un pida milon etc.)
No lubidá di kou bon!
1 glas di djus di fruta (fruta natural, saludabel, i fresku primí).
1 kòpi di buyon (sin MSG).
Promé ku bai drumi ta usa un glas di djus di fruta.
Durante di dia bo tin ku sòru pa bo bebe sigur 6 pa 8 glas di awa i sigur 6 pa 8 kòpi di te di yerba.
Dia 4
Awe ta e dia ku lo ta esun mas pisa pa bo, pero bo ta bai p’e pasobra bo ta riba mitar kaba.
Awe bo ta bebe un glas di Epsom Salt atrobe i awe bo ta bebe henter dia solamente awa i te di yerba.
Anochi bo tin mag di disfrutá di un kòpi di buyon.
Dia 5:
Awe ta e dia ku bo ta kuminsá traha riba e parti ku bo ta bai stòp poko poko di yunamentu. Ta importante pa kaba e kür bon riba e último dia.
Kuminsá bo dia ku un glas di awa lou. 1 kòpi di te di yerba.
1 apel …. anto kou bon!
1 kòpi di sòpi di berdura. Ora bo traha e sòpi no usa demas berdura. Kòrta tur kos chikí chikí.
1 glas di djus di fruta fresku.
Bebe sufisiente te di yerba i awa.
Dia 6:
1 kòpi di yoghurt (sin suku i no usa e yogurt ku fruta aden pasobra esei ta yen-yen di suku) òf usa dos wafel di aros i te di yerba, fruta, salada di berdura SIN sous pa salada òf zeta dushi.
Mas lat den dia bo por kome algu di berdura i ku aros ‘zilvervlies’.
Banda di anochi por kome 1 snechi di pan volkoren ku un tiki manteka di oleifi òf di awakati. Bo tin mag di bebe kuantu ku ke di te di yerba, djus di fruta fresku i awa.
Dia 7:
Yoghurt ku muesli òf flakes di e marka Nature’s Path (e marka aki no tin suku refiná aden i no GMO lokual ke men ku e produkto ta genétikamente manipulá). Yogurt ku muesli, fruta fresku, sòpi di berdura, ku un tiki mas batata i pida berdura mas grandi kòrta. Tambe por kome batata ku warmus òf spinazi, òf aros zilvervlies ku tofu.
1 pa 2 snechi di pan volkoren ku kònkòmber, tartex (pasta di soya), ougùrk, i tomati. Te di yerba, djus di fruta etc..
tene asina. Sigui kome kosnan salú so i laga kosnan ku ta hasi daño den i na bo kurpa para. Laga e kòfi, bibidanan artifisial, bibidanan ku ta duna energia (pasobra awor bo tin sufisiente energia); si bo ta un hende ku tin sleim òf problema di pulmon laga tur kos di lechi para, kita for di karni di porko i produktonan di porko, stòp di huma i keda leu fo’i produktonan ku a wòrdu di spùit ku tur sorto di insektisida i pèstisida.
Bai biba un bida salú i sigui gosa di bo bida. Awor bo tin un kurpa limpi i salú i awor bo ta sigui bai i hasi bo kurpa mas i mas salú tur dia di nobo. Buska salú i keda salú.
Bo no ta haña ku esei ta algu inkreibel bunita i ku tabata bal la pena pa sakrifiká 7 dia pa esei?
4,905 Bia mirá, 4 Bia mirá awe


text: Diadomingo mainta a net un patruya ta bay sali for di warda di Santa Cruz, nan ta nota un auto Jeep bayendo pariba riba 3 wiel y haciendo hopi boroto, mesora polis a bay su tras cu zwaailicht y sirena usando e megafoon pa nan para pero a sigui bay direccion Kas Ariba, Sombre y Shete. Mientras polis tabata nan tras a drenta mas informe di cu e motibo pakiko e ta coriendo asina mes ta pa e por a yega su cas na Shete na e entrada di Parke Arikok. E vehiculo aki tabata envolvi den un accidente na Sanicolas unda hasta nan a bringa, e daño causa na e Jeep a pone cu e ream a kibra. Despues nan a core bin pabao y na altura di Shahai e wiel patras banda robez a kita completo cu e as pega na dje. Esaki a los bay dal un auto di direccion contrario causando basta dasaki a los bay dal un auto di direccion contrario causando basta daño na esaki. Asina mes nan a sigui core riba 3 wiel causando daño na e caminda tambe te na subida di e entrada di Parke arikok na Shete unda eynan polis a logra alcansa e vehiculo ora cu e no por a sigui subi mas riba 3 wiel. Mesora a detene e 3 sospechosonan y a confisca e vehiculo.


text:
KRALENDIJK – Dos hungadó klave di e kampionnan di s.v. Real Rincon ku nos a topa kuné fin di siman pasá durante torneo di sòftbòl di Liga Si Nos Ke Nos Por na Jossy Boekhoudt Ballpark, e hungadónan Terrence i Robert Frans, na nòmber di tur hungadó di s.v. Real Rincon, ta pidi e fanatikada di e klup kampion aki, pa keda trankil ya ku nada no a pasa, s.v. Real Rincon ta keda s.v. Real Rincon. Hopi hende lo por ta intrankil ya ku s.v. Real Rincon no a logra yega final di Kopa 60 Aña FFB, di kua s.v. Vespo ku ta otro klup di futbòl di Rincon a titulá kampion i Young Boys supkampion.
E hungadónan ta pidi nan fanátikonan keda trankil ya ku s.v. Real Rincon t’ei i ta preparando fuertemente pa kampionato ku ta kuminsá fin di e luna aki, pa ta mas eksakto dia 28 di e luna aki.
S.V. Real Rincon den e torneo Kopa 60 Aña FFB, a hunga solamente un partido, pèrdè i kai afó den un torneo estilo “dal saka”.
Hopi hende no a spera ku e kampionnan a kai afó dje torneo.
E hungadónan ta pidi e fanatikada di e s.v. Real Rincon i pueblo di Boneiru, pa keda trankil ya ku nada no a pasa i no ta pasando tampoko ku e klup di futbòl aki.
S.V. Real Rincon t’ei kompleto pa ku kampionato dje temporada 2020-2021.
Riba potrèt Terrence Frans i Robert Frans, dos hungadó klave di s.v. Rincon djasabra ultimo na Jossy Boekoudt Ballpark durante torneo djasabra ultimo.
KRALENDIJK – Dos hungadó klave di e kampionnan di s.v. Real Rincon ku nos a topa kuné fin di siman pasá durante torneo di sòftbòl di Liga Si Nos Ke Nos Por na Jossy Boekhoudt Ballpark, e hungadónan Terrence i Robert Frans, na nòmber di tur hungadó di s.v. Real Rincon, ta pidi e fanatikada di e klup kampion aki, pa keda trankil ya ku nada no a pasa, s.v. Real Rincon ta keda s.v. Real Rincon. Hopi hende lo por ta intrankil ya ku s.v. Real Rincon no a logra yega final di Kopa 60 Aña FFB, di kua s.v. Vespo ku ta otro klup di futbòl di Rincon a titulá kampion i Young Boys supkampion.


text:
E miembronan di Aruba Timeshare Association a bini hunto pa un lunch-meeting na La Cabana Beach Resort & Casino cu representantenan di mayoria di e isla su Vacation Ownership su propiedadnan a atende. Food & Beverage team di La Cabana Beach Resort & Casino a prepara un lunch menu excepcionalmente varia y sabroso, combina cu e resort su hospital y servicio tremendo cu nan ta conoci p’e. Presidente di ATSA, Luigi Heredia, Costa Linda Beach Resort, a duna bon bini na miembronan prome cu e opening meeting a habri oficialmente. E agenda di negoshi a inclui un presentacion di guest speaker Enrique [Tito] de Cuba, di Personnel Services, un Human Resource Consultant y specialista den leynan laboral local. De Cuba su charla a encera cierto cambionan den e codigo civil, recientemente adapta, na unda cu tabata di interes pa miembronan y empleadonan di ATSA. De Cuba a sigui na splica e cambionan den ley, pasando riba diferente topico manera edad pa traha, obligacionnan di Pay Skip, AO, dia di vacantie, carta di recomendacion, daño y riesgo, haciendo tur cos duidelijk y aclarando cualkier duda. ATSA a invita e specialista den ley local laboral pa informa y update e miembresia regardando tur cambio. E segundo parti di e encuentro tabata dedica na Education Foundation Caribbean Supercharged Service Program venidero, cual a wordo recientemente anuncia y danki na reaccion entusiastico di empleadonan, a sold out cu 330 profesional di turismo na Aruba, cual a registra pa atende e training di ATSA prome cu comienso di high season.
Presidente Heredia tabata emociona di por a wak e cantidad di registracion aki di 30 compania y individuonan rond di loke ta e producto turistico na henter Aruba. E Supercharged Service Program lo wordo duna na La Cabana Beach Resort & Casino, den e ballroom, pa 14 dia cu 2 tayer pa housekeeping, incluyendo room & public area attendants, 5 tayer pa supervisors, 4 basic tayer pa food & beverages personal y 3 pa food & beverage personal den loke ta mehoracion di skills y sales, for di 29 di November pa 7 di December. Lo tin un evento festivo di graduacion tambe riba 14 di December. Ta aparenta segun Heredia cu miembronan di ATSA tin un apetito enorme pa loke ta desaroyo di nan teams, AHATA, AF&BA, y miembronan di VRPA ta comparti e pensamento aki.
Heredia a gradici tur hende presente anto a cera e meeting.
ATSA a wordo estableci na 1994, y actualmente ta conta cu miembronan activo den loke ta e mayoria di propiedad timeshare na Aruba, tambe condominium y co-op associations. E asociacion ta traha riba un nivel local, como miembro cu ta sostene AHATA, The Aruba Hotel & Tourism Association, hunto cu otro organisacionnan local manera tambe entidadnan gubernamental. Riba un nivel regional, na unda cu Aruba ta continua na ricibi reconocemento den e modelo di destinacion di timeshare, ATSA tin conexion profesional cu Caribbean Hotel y Tourism Association, como tambe ta beneficia di e colaboracion continuo cu ARDA, the American Resort Development Association.